text: 1Chaymanta Jesuska ñukaykunata yachachiwaysapallapi katirkan: —Kunan parlachiykichi chunka shipashkunapa ejemplunta yachanaykichipa imashnami ñukata shuyawankichi Tata Diospa mandunpi yaykunaykichipa. Chunka shipashkuna alkusankunata apashpankuna rirkansapa noviota tinkuk paywan tantalla funsia wasiman rinankunapa. 2Chay chunka shipashkunamanta pichka yachaysapakuna karkansapa. Pichka mana yachaysapakuna karkansapa. 3Chay pichka mana yachaysapakuna alkusankunata apashpa mana wirata aparkansapachu kashkan wirachanankunapa. 4Chay pichka yachaysapa shipashkunaka alkusankunata apashpa botellankunapi wirata aparkansapa. 5Chaypina novio mana utka chayaptin puñunayashpankuna chunkantin shipashkuna puñurkansapa. 6Yaka chawpi tutata sunipi uyarirkansapa suk runa kayakuptin: “Ñami novioka shamuykanna. Llukshimuychina tinkuk.” 7Chaypina chay shipashkunaka utka atarishpankuna alkusankunata kallarirkansapa allichayta. 8Chay pichka mana yachaysapa shipashkunaka chay pichka shuyakmasinkunata willarkansapa: “Alkusaynikunapa wiranka ñami tukushkana. Suk tipi wiraykichita kuwaysapa.” 9Chashna mañaptinkuna chay pichka yachaysapa shipashkunaka willarkansapa: “Wirata munashpaykichika rillaychi rantik. Wirata kuptinikunaka ñukaykunapapish pishinman.” 10Mana kunayaptinkuna chay pichka mana yachaysapa shipashkunaka rirkansapa wirata rantik. Rinankunakaman novioka chayarkan. Chaypina paywan tantalla chay pichka yachaysapa shipashkunaka funsia wasipi yaykurkansapa. Tukuy yaykuptinkunana novioka wasi punkuta wichkarkan. 11Chaymanta chay pichka mana yachaysapa shipashkunaka chayarkansapa. Punkuta takashpankuna noviota kayarkansapa: “¡Señor, Señor, kichariy ñukaykunapish yaykunaynikunapa!” 12Chaypina payka ukumanta willarkansapa: “¡Manami kankunata riksiykichichu!” 13Chay ejempluta willashkanwasha Jesuska ñukaykunata willawarkansapa: —Kankuna mana yachankichichu imay orami imay diyami ñuka kutimusha nishpa. Chayrayku allita prontanakushpa mana shaykushpa shuyawanaykichi tiyan. 14Chaymanta Jesuska ñukaykunallata yachachiwaysapallapi katirkan: —Suk ejemplunta parlachiykichi yachanaykichipa imata rurashpami Tata Diospa mandunpi kawsankichi nishpa. Suk patron karu llaktaman rinanpa trabajadorninkunata kayashpa kullkinta kurkansapa mirachipunankunapa. 15Chay patronka suk trabajadorninta pichka waranka kullkita kurkan. Sukta ishkay waranka kullkita kurkan. Sukta suk waranka kullkita kurkan. Kimsantin trabajadorninta kullkita kurkan mirachiyta atipananta riksishpa. Ashwan alli trabajak runata ashwan aypa kullkita kurkan. Chay kullkita kushpana suk karu llaktaman rirkan. 16Chaypina chay pichka warankata chaskishka runaka chay kullkiwan negosyunta rurashpa suk pichka warankata mirachirkan. 17Chashnashina chay ishkay warankata chaskishka runapish negosyunta rurashpa suk ishkay warankata mirachirkan. 18Chaymanta chay suk warankata chaskishka runaka mana chay kullkiwan trabajanayashpa allpapi pamparkan. 19Chaymanta unay tiempumanta chay patronka kutimurkan. Chaypina kullki chaskishka runakunata tapurkansapa mashnatami mirachishkasapa nishpa. 20Chaypina pichka waranka kullkita chaskishka runaka chunka warankata apamushpa patronninta willarkan: “Señor, kutichiyki kay pichka waranka kuwashkayki kullkikita. Chaymanta kuyki kay pichka waranka mirachishkayni kullkitapish.” 21Chay mirachidu kullkita kuptinna patronka willarkan: “Allitami rurashkanki. Kanmi alli kasuwak alli rurak runa kashkanki. Kay tipi kushkayni kullkiwan allita trabajashkanki. Chayrayku ashwanta kushkayki chaywan ashwanta trabajanaykipa. Kunanka ñukawan tantalla wasinipi yaykumuy kushikunaykipa.” 22Chaypina chay ishkay waranka kullkita chaskik runaka patronninta ladunchashpa willarkan: “Señor, ñukata kuwashkanki ishkay warankata trabajachinaynipa. Kunanka chaytami kutichiyki. Chaymanta kay mirachishkayni ishkay warankatapish kuyki.” 23Chashna chusku waranka kullkita kuptinna patronka willarkan: “Allitami rurashkanki. Kanmi alli kasuwak alli rurak runa kashkanki. Kay tipi kushkayni kullkiwan allita trabajashkanki. Chayrayku ashwanta kushkayki chaywan ashwanta trabajanaykipa. Kunanka ñukawan tantalla wasinipi yaykumuy kushikunaykipa.” 24Chaymanta suk waranka kullkita chaskik runaka patronninta ladunchashpa willarkan: “Señor, ñuka allita riksiyki sukaman trabajachikuk sinchi patron kanaykita. Kanka chikan runapa tarpushkankunata pallanki. Chikan runapa mirachishkanta apinki. 25Sakra kanaykita yachashpayni manchakushkani. Chayrayku kuwashkayki kullkita allpapi pampashkani. Kay waranka kullki kuwashkaykillata kutichiyki.” 26Chashna kuptinna patronninka willarkan: “Kanka mana kasuwak sukaman killa likidu runa kashkanki. Yachashkanki ñuka chikan runapa trabajashkankunata pallanaynita chikan runapa mirachishkanta apinaynita. 27Chayta yachaykashpayki ¿imapatí kullkinita mana suk banku ofisinapi churarkanki chaypi mirachipanankunapa? Ñuka kutimuptini kullki miraduta surkunkiman karkan kuwanaykipa.” 28Chayta willashpa patronka chaypi kak runakunata willarkansapa: “Kay runata chay waranka kushkayni kullkita kichuychi chay chunka waranka mirachik runata kunaykichipa. 29Tata Dios allita rurayta yachak runata ashwanta kunka puchunankaman tiyapunanpa. Mana allita rurak runapa tipi tiyapushkanta kichunka. 30Chayrayku tutayadu washaman kay killa likidu mana kasuwak runata wishchuychi. Chaypina kastigunta mana muchushpa kirunta mukushpa sukaman wakanka.” 31Chaymanta Jesuska ñukaykunallata yachachiwaysapallapi katirkan: —Ñuka sielumanta shamudu runa tukuy angelninikunawan tantalla kutimusha. Chaypina llipyak likidu allima tiyarinaynipi tiyarisha kamachikunaynipa. 32Chaypi tiyariptini tukuy llaktakunamanta runakuna ñawpakninipi tantanakunkasapa. Iden suk runa chivunkunamanta ovejankunata ashuchikshina ñukapish mana alli rurak runakunamanta alli rurak runakunata ashuchisha. 33Ñukata kasuwak runakunata ovejakunatashina alli laduynipi churashasapa. Mana kasuwak runakunata chivukunatashina lluki laduynipi churashasapa. 34Chaypina ñuka sinchi kamachikuk kashpayni alli laduynipi churashkayni runakunata willashasapa: “Tatayni kankunata kushichishuptikichi shamuychi ñukawan tantalla kamachikunaykichipa. Tata Dios kay allpata rurashkanmantapacha kankunapa llaktaykichita rurarkan chaypi kamachikunaykichipa. 35Ñuka yarkaptini kankuna karawarkankichi. Yakunayaptini yakuchiwarkankichi. Karu llaktamanta llaktaykichipi chayaptini wasikichipi chaskiwashpa samachiwarkankichi. 36Llachapayni mana tiyawaptin kankunaka kuwarkankichi mudakunaynipa. Unkudu kaptini chapawak rirkankichi. Karselpi kaptini chapawak rirkankichi.” 37Chashna willaptini chay alli rurak runakuna tapuwankasapa: “Señor ¿aykapiti yarkaymanta kaptiki karashkaykisapa? ¿Aykapiti yakunayaptiki yakuchishkaykisapa? 38¿Aykapiti karumanta llaktaynikunapi chayamuptiki wasinikunapi chaskishpa samachishkaykisapa? ¿Aykapiti llachapayki pishiptin llachapata kushkaykisapa? 39¿Aykapiti unkudu kaptiki karselpi kaptiki chapashkaykisapa?” 40Chashna tapuwaptinkuna ñuka alli kamachikuk kashpayni willashasapa: “Kankunaka sufrikmasinikunata yanapashpaykichi ñukatami yanapawashkankichi.” 41Chaymanta lluki laduynipi churashkayni runakunata willashasapa: “Ñukamanta anchuychi Tata Dios kastigashunaykichipa. Rillaychi mana tukuyniyuk ninaman. Tata Dios chay ninata rurashka tukuy supaykunata paykunapa kamachikukninta kastiganankunapa. 42Ñuka yarkaptini mana karawarkankichichu. Yakunayaptini mana yakuchiwarkankichichu. 43Llaktaykichipi chayaptini mana wasikichipi chaskiwarkankichichu samanaynipa. Llachapayni mana tiyaptin mana nimata kuwarkankichichu mudakunaynipa. Unkudu kaptini karselpi kaptini mana nima chapawarkankichichu.” 44Chashna willaptini tapuwankasapa: “Señor ¿aykapiti yarkaymanta kaptiki mana kararkaykisapa? ¿Aykapiti yakumanta kaptiki mana yakuta kurkaykisapa? ¿Aykapiti llaktaynikunapi chayaptiki wasinikunapi mana yaykuchirkaykisapa? ¿Aykapiti llachapayki mana tiyaptin llachapata mana kurkaykisapa? ¿Aykapiti unkudu kaptiki karselpi kaptiki mana yanaparkaykisapa?” 45Chashna tapuwaptinkuna ñuka sinchi kamachikuk kashpayni willashasapa: “Sufrikmasinikunata mana yanapashpaykichi ñukatapish mana yanapawarkankichichu. 46Chayrayku kankuna rinaykichi tiyan mana tukuyniyuk ninaman. Tata Diosta kasushpa kawsak runakuna rinankuna tiyan mana tukuyniyukta sielupi kawsak.”


c: text/html

text: 1Lliwchayku salvakuruspaykuñam yacharurqaniku chay islapa sutinqa Malta kasqanta. 2Chay islapi yachaqkunam kuyakuyllawanña atiendewarqaku, paraspa chirimuptinmi ninata ratachispa niwarqaku: —Qonikuychikyá lliwchaykichik —nispa. 3Pabloñataqmi chaki yantata hoqariykuspan ninaman hinaykuchkarqa, hinaptinmi venenoyoq culebra ninamanta ayqechkaspan Pablopa makinta kachururqa. 4Chay islapi yachaqkunañataqmi Pablopa makinpi culebra warkurayaqta rikuspanku ninakurqaku: —Kay runaqa cheqaptapunich runa wañuchiq, hinaptinchá lamar qochamanta librakuruptinpas justicia ruraq mamacha mana kawsananta munanchu —nispanku. 5Pabloñataqmi chay culebrata ninaman taspiykurqa, venenonpas paytaqa manam imanarqachu. 6Lliwchankum suyachkarqaku: —Punkipakurunqach otaqchá qonqayta wañusqa wichiykunqa —nispanku. Unayneqmanta manaña imapas pasaptinmi piensarurqaku Pabloqa huk kaqnin diosninku kasqanta. 7Chay islapi kamachikuqmi karqa Publio sutiyoq, paypa chakrankunam ñoqaykupa hichpallaykupi karqa. Chaymi samaykachiwaspanku kimsa punchawpuni atiendeykuwarqaku. 8Publiopa taytanmi camapi kachkarqa calenturawan hinaspa evacacionwan. Payta Pablo watukuspanmi Diosta mañapurqa, paypa umanman makinta churaykuptinmi sanoyarurqa. 9Chay islapi yachaq wakin onqoqkunapas chayta yacharuspankum Pabloman hamurqaku hinaspam sanoyarurqaku. 10Paykunam llumpayta agradecekuwaspanku regalokunata qowarqaku. Huk buquepiña lloqsiptiykum tukuy pisipuwaqniykuta qowarqaku. 11Chay islapi kimsa killa karuspaykum Alejandria llaqtamanta hamuq buquepiña lloqsirqaniku, chay islapim samachkarqa para tiempo pasanankama. Chay buquepa umanpim kachkarqa Mellizo sutiyoq taytachanku. 12Buquepa sayanan Siracusa llaqtaman chayaruspaykum kimsa punchaw quedarqaniku. 13Chaymantam rirqaniku lamar qochapa patanneqllanta Regio llaqtaman chayanaykukama. Paqarinnintinñataqmi qepayku lawmanta wayramuptin iskay punchawpi chayarqaniku Puteoli llaqtaman. 14Chaypim tarirqaniku wakin iñiqmasinchikkunata, paykunam ruegawarqaku paykunawan huk semana kanaykupaq. Chayñam ñanninta lloqsirqaniku Roma llaqtaman. 15Chayanaykutam yachasqakuña Romapi iñiqkuna hinaspam taripamuwasqaku Apio sutiyoq plazakama, wakinñataqmi taripamuwarqaku Tres Tabernas sutiyoq sitiokama. Paykunata Pablo rikuykuspanmi Diosman graciasta qospan aswanraq kallpanchakurqa. 16Roma llaqtaman chayaruptiykum Pablota dejaykurqaku soldadopa cuidasqan sapaq wasipi yachananpaq. 17Chayasqaykumanta kimsa punchawninmanmi Romapi reqsisqa judiokunata Pablo qayachimurqa, huñunakuruptinkuñataqmi nirqa: —Wawqeykuna, ñoqaqa manam imatapas rurarqanichu castanchikpa contranpiqa otaq ñawpa abuelonchikkunapa costumbrenkunapa contranpiqa, chaywanpas castanchikkunam Jerusalen llaqtapi presota entregawarqaku Roma llaqtayoq autoridadkunaman. 18Chaymi paykuna tapuwaspanku wañuchiwanankupaq hina mana imatapas tarispanku kachaykuyta munawarqaku. 19Aswanqa castanchikkuna chayta mana munaptinkuñataqmi kikin Rey Cesar juzgawananpaqña mañakurqani. Chaywanpas manapunim castanchikkunataqa imamantapas acusanichu. 20Chaymi qayachimurqaykichik qamkunawan rimanaypaq. Israel castanchikpa suyasqan Cristo hamurusqanmanta willasqayraykum kay cadenawan watasqa kachkani. 21Hinaptinmi paykunañataq nirqaku: —Qanmantaqa manam ima cartatapas Judea lawmantaqa apachimuwarqakuchu, manataqmi mayqan llaqtamasinchikkuna hamuqpas qampa contraykipiqa imatapas niwarqakuchu. 22Chaywanpas piensasqayki uyariytam munaniku, ñoqaykupas yachanikum iñiqkunapa contranpiqa tukuy hinastinpi rimasqankuta —nispa. 23Chaymi rimanankupaq huk punchawtaña akllaruptinku Pablopa samakusqanman achka runakuna hamurqaku, hinaptinmi madrugawmantapacha tardeykuqkama Diospa munaychakusqanmanta paykunaman willarqa. Moisespa hinaspa Diosmanta willakuqkunapa qellqasqanta qawachispanmi Jesusmanta convencechiyta munarqa. 24Hinaptinmi wakinqa Pablopa nisqanwan convencekurqaku, wakinñataqmi mana creerqakuchu. 25Mana huk sonqolla kaspa asurikuptinkum Pablo nirqa: —Allintapunim abuelonchikkunaman Chuya Espiritu nirqa, Diosmanta willakuq Isaiaswanmi kaynata rimachirqa: 26“Wak runakunaman nimuy: ‘Uyarispapas manam entiendenkichikchu. Qawakuspapas manam cuentata qokunkichikchu. 27Kay runakunapa sonqonqa rumiyarunmi. Paykunaqa rikurirun sasa uyarikuqmi. Qemchikurunkum mana rikukunankupaq. Upa tukurunkum mana uyarinankupaq, chaynapi tukuy sonqonkuwan mana entiendenankupaq, chaynapi mana kutirikamuwanankupaq, chaynapi mana sanoyachinaypaq.’ ” 28Chaynata Pablo rimaruspanmi nirqa: —Yachaychikyá, kunanmantaqa mana judio runakunamanpas willasaqñam Diospa salvacionninmanta, paykunaqa allintam uyarinqaku —nispa. [ 29Pablo kaynata niruptinmi judiokuna pasakurqaku kikinkupura llumpayta atipanakustin.] 30Pablom chay arriendasqan wasipi iskay watapuni yacharqa hinaspam lliw watukuqninkunata chaskirqa. 31Mana manchakuspanmi Diospa munaychakusqanmanta willakuq, pipapas mana harkakusqanmi yachachiq Señor Jesucristomanta.

robotstxt: allowed

filter: keep


text: 1Munanayni wawkinikuna, paninikuna, Tata Dios munaptin Jesukristu ñuka Pabluta kachamuwashka paypa rimananta yachachikunaynipa. 2Kolosas llaktapi mana shaykushpa Jesukristuta kreyishpa kawsak wawkinikuna paninikuna kaptikichi wawkinchi Timoteowan kay kartata killkaykaykichi. Sukaman munanisapa Tatanchi Dios kushichishunaykichipa yanapashunaykichipa. 3Tukuy oras ñukaykuna Señorninchi Jesukristupa Tatan Diosta kankunapa orashpa agradesinisapa. 4Uyarishkanisapa rimaptinkuna kankuna sukaman allita Jesukristuta kreyishpa kawsanaykichita. Yachashkanisapa tukuy kreyikukmasinchikunata kuyashpa kawsanaykichita. 5Kankuna kreyishkankichi Tata Dios mana llullakushpa salvawananchikunata. Chayrayku yachankichi rinaykichita Tata Dioswan mana tukuyniyukta kawsak. Chayta yachashpaykichi tukuy Jesukristuta kreyikmasinchikunata kuyashpa kawsaykankichi. 6Munananchi wawkinchikuna Epafras ñukaykunawan sukaman yachachikushka. Jesukristuta alli sirvik kashpa kankunata yachachishurkankichi Tata Dios kuyashunaykichita. Chayta uyarishpa allita entiendishpa ashwan ashwanta sukwan sukwan kuyanakushpa yanapanakushpa kawsaykankichi. Suk llaktakunapipish aypa runakuna kankunashina ashwan ashwanta Jesukristuta kreyishpa kawsaykansapa. 8Wawkinchi Epafras shamushpa willawashkasapa Tata Diospa Espiritun yanapashuptikichi kuyanakushpa kawsaykanaykichita. 9Chayta yachashkaynikunamanta pacha ñukaykuna kankunapa oraykanisapa. Tata Diosta roygaykanisapa yachachishunaykichipa imatami munan ruranaykichipa nishpa. Roygaykanisapa yachanaykichipa allita rurashpa kawsayta. 10Tata Diospa munananta yachashpaykichi atipankichi allita rurashpa Tata Diosta kushichishpa kawsayta. Roygaykanisapa runamasikichita yanapashpaykichi ashwan allita Tata Diosta riksinaykichipa. 11Tukuy laya yachak Tata Diosninchita roygaykanisapa yanapashunaykichipa. Chashna yanapashuptikichi sufrishpaykichipish kushikushpalla sinchikushpa payllata ashwan allita kasushpa kawsankichi. 12Tata Diosta roygaykani kushikushpalla payta agradesinaykichipa. Ñukanchikuna Tata Diospa wambrankuna kaptinchikuna atipachiwanchisapa allita rurashpa paypa mandunpi luspishina kawsananchikunapa. 13Tata Dioska supaypa mandunmanta surkuwashkanchisapa amana tutapishina mana allita rurashpa kawsananchikunapa. Kuyadu wambran Jesukristupa mandunpi churawashkanchisapa. 14Jesukristurayku uchanchikunamanta perdonawashpanchikuna salvawanchisapa. 15Mana ni pi Tata Diosta kawashkachu. Chayrayku mana yachanchisapachu ima layami payka nishpa. Manara allpa tiyaptinra Tata Diospa chaylla wambran Jesukristu tiyarkanna. Payllami Tatan Diosta riksichiwanchisapa. 16Tata Dios Jesukristuta kamachiptin payka tukuy layata rurarkan. Tukuy sielupi tiyakta tukuy allpapi tiyakta tukuy kawananchikunata tukuy mana kawananchikunata rurarkan. Sielupi allpapi awtoridarkunata kamachikukkunata rurarkan. Tukuy layata rurarkan paylla tukuy rurashkanta kamachikunanpa. 17Manara nima tiyaptinra Jesukristuka tiyarkanna. Payka tukuy rurashkanta allita kuydan ama wakllinanpa. 18Ñukanchikuna Jesukristuta kreyishpa kawsashpanchikuna paypa kuerpunshina kanchisapa. Payka umanchikunashinami. Manara ni pi wañushkanmanta kawsamuptinra payka wañushkanmanta kawsamurkan tukuy layapi ashwan sinchi kamachikuk kananpa. 19Tata Dios munarkan wambran Jesukristu tukuy layapi iden payshina kananpa. 20Tata Dios munarkan wambran Jesukristu kruspi yawarninta ichashpa wañunanpa atipananpa perdonawayninchikunata. Jesukristu wañurkan tukuy allpapi kawsakkunata tukuy sielupi kawsakkunata wakllidu kashkankunamanta allichanankunapa paywan tantalla kushikushpa kawsanankunapa. 21Ñawpa tiempu kankuna mana alli ruranakunallata yuyashpa kawsashpaykichi Tata Diosta chiknishpa paymanta ashudu karkankichi. 22Chayrayku Jesukristu shamurkan runa kananpa. Runa kashpa kruspi wañurkan Tata Dios atipananpa perdonashuynikichita. Jesukristu wañurkan payllata kasushpa manana uchayuk kaptikichi Tatan Diosman pushashunaykichipa. 23Jesukristu Tata Diosman pushashunaykichipa mana sampayashpa payllata kreyishpa kawsanaykichi tiyan. Kankuna Tata Dios salvashunaykichita uyarishkankichi. Chay yachachikunata allita kasushpa kawsaychi. Tukuy llaktakunapi aypa runakuna chay alli rimanata yachachishkasapa. Tata Dios ñuka Pabluta kachamuwashka chayllata yachachikunaynipa. 24Kankunata yachachishkaynirayku kay karselpi sufrishpaynipish kushikuni. Jesukristuta kreyikkunaka paypa kuerpunshinami. Chashna paypa kuerpunshina kaptikichi kankunarayku sufrishpayni Jesukristuwan tantalla sufriykani. 25Tata Dios kachamuwashka allinikichipa tukuy paypa rimananta allita yachachinaynipasapa. 26Ñawpa tiempu Tata Dios tukuy yuyayninta manara allitarachu ni pita entiendichirkan. Kunanka yuyayninta tukuy Jesukristuta kreyik runakunata ñami yachachiwashkanchisapana. 27Tata Dios kikin munashpa yachachiwanchisapa mana judiyu runakunatapish sukaman allimata kuyashpa salvanankunata. Jesukristu tukuy ñukanchikunapi kawsaptin yachanchisapa sukaman kushikushpa sieluman rinanchikunata mana tukuyniyukta kawsak. 28Tukuy maypi ñukaykuna Jesukristu salvawananchikunata parlachikunisapa. Tukuy runakunata yachachishpa animuchinisapa allita rurashpa kawsanankunapa. Munanisapa Tata Diospa ñawpakninpi paykunata rikurichiptinikuna alli yachak alli rurak kanankunapa. 29Chayrayku sukaman yachachikushpa sinchikushpa trabajaykani Jesukristu sukaman allimata yanapawaptin.


text: 1Ñohó ra Pablo ta ra Bernabé ñuu Iconio. Ta caquɨhvɨ̱ ra chichi vehe ñuhu ñu Israel. Ta vaha xaan cacaha̱n ra tuhun Nyoo chihin ñáyɨvɨ. Ta cuaha xaan ñu nachino iñi ñu chi ra Cristo, ñu Israel ta ñu cha ñima ñu Israel cuví ñandɨhɨ. 2Soco ra Israel cha ña chinó iñi chi ra Cristo catyiyuhu̱ ra chi ñu cha ñima ñu Israel cuví vatyi caca ña vaha iñi ñu nyehe ñu chi ra yɨhɨ́ cuenda ra Cristo. 3Yucuan chaha ra Pablo ta ra Bernabé candoo̱ ra yucuan cuaha quɨvɨ. Ta chihin cha nɨɨ iñi ra cacahán ra tuhun ra Cristo. Ta chinó xaan iñi ra chi Sutu Mañi yo. Ta Sutu Mañi yo tyinyee̱ ra chi ra cha cacahán ra tuhun ra yoso caa cuñí ra chi yo. Ta chaha̱ Sutu Mañi yo cha casacuvi ra seña ta milagru tacuhva coto ñáyɨvɨ tyi ndicha cha cahan ra. 4Soco ñáyɨvɨ ñuu, ña ɨɨn ri cuví ñu. Yɨhɨ́ ñu cuahan ñu tumañi iñi chi ra Israel. Ta inga tucu ñu cuahan ñu tumañi iñi chi ra apóstol. 5Tyicuan ta ra Israel ta ra cha ñima ra Israel cuví, catyihi̱ tahan ra tuhun chihin ra cuví tyiño, vatyi cahan ña vaha ra sɨquɨ ra, ta catuchi̱ ra yuu chi ra. 6Soco ra Pablo ta ra Bernabé ñihi̱ ra tuhun vatyi cusacuvi ra tyicuan caa, ta cuahan coyo ra nya ñuu Listra, ta nya ñuu Derbe ityi Licaonia. Ta cachica̱ noo ra ityi cuan. 7Ta cacaha̱n tucu ra tuhun Nyoo yoso caa sacacu ra añima yo. 8Nya Listra iyó noo rayɨɨ cha pehe chaha. Ta nya ndaha cacu̱ ra ta ña cuví caca ra. Vatyi pehe nɨnduvi chaha ra. 9Ta suri maa ra pehe chaha cuan tyasoho̱ vavaha ra nu cahán ra Pablo. Ta ra Pablo, tuvi̱ iñi ra vatyi chinó iñi ra cuan vatyi cuví nduvaha ra. 10Tyicuan ta ra Pablo cahan ra chihin cha chaa ndusu ra, ta catyí ra: ―Nɨ̱cuinanyaa ndoo ―catyí ra Pablo chi ra. Ta ra cuan, noo ri caña ndava ra, ta nɨcuinanyaa̱ ra. Ta quichaha̱ chica ra. 11Cha nyehé ñáyɨvɨ cha sacuvi̱ ra Pablo, quichaha cana chaa ñu chihin sahan Licaonia, ta catyí ñu: ―Nyoo cha tari caá rayɨɨ chaa̱ coyo nu nyicú yo ―catyí ñu. 12Ta catyí ñu tyi ra Bernabé cuví ra noo nyoo cha nañí Júpiter, ta ra Pablo cuví nyoo cha nañí Mercurio, vatyi ican ra cuví ra cahán. 13Ta iyó noo tata sutu cuenda Júpiter cuan, saha cumí ra vehe ñuhu cha nyaá yuhu ñuu ri cuan. Ta quichi̱ nyaca ra toro ta ita vatyi maa ra ta ñáyɨvɨ cuñí ñu sacahnu ñu chi ra Pablo ta chi ra Bernabé. Ta cuacahñi ñu toro tyi cuacuhva cuenda ñu chi ra, vatyi cuñí ñu tyi nyoo cacuví ra. 14Soco cuhva cha catuvi̱ iñi ra apóstol, ra Bernabé ta ra Pablo, cha chicá xiñi ñu, quichaha̱ chahnya̱ ra sahma ra. Ta casacuví ra tyicuan caa tari noo seña vatyi ña ndoó ra vaha. Ta quɨhvɨ̱ coyo ra mahñu nu tuvi ñáyɨvɨ, ta cacana̱ chaa ra, 15ta catyí ra: ―Nyoho tata, ¿ñáá tuhun cha nyacuví ndo tyehe caa? Nyuhu rayɨɨ ri cuví ndi tari maa ndo. Ta vachi ndi vatyi catyi ndi chi ndo vatyi na saña ndo cha sacuvi ndo tyehe caa. Vatyi ña chiñuhu maa cha tyehe caa. Ta na cunyicon ndo chi Nyoo nyitó. Vatyi ican ra savaha̱ andɨvɨ ta ñuhu ñayɨvɨ̱. Ta savaha̱ ra tyañuhu ta tandɨhɨ cha iyó chichi tyañuhu cuan. 16Ta tyiembu chahnu ta nya vityin, Nyoo saña̱ ndaha ra chi ñáyɨvɨ na sacuvi maa ñu yoso cuhva cuñí ñu, 17vasɨ tyicuan ri sañahá ra chi ñu yóó ra cuví ra, chihin cha vaha cha sacuví ra. Maa ra sacoón ra savi nu canyicú yo. Chahá ra cha vaha coo tyiño saha yo quɨvɨ tahan chi. Ta chahá ra cachi yo. Ta chahá ra cha cusɨɨ cuñí añima yo ―catyí ra Pablo chi ñu. 18Soco vasɨ catyí ra tyicuan caa, yɨɨ xaan ta chasɨ ra cha cahñi ñu toro cuan, vatyi cuñí ñu sacahnu ñu chi ra chihin cuan. 19Tyicuan ta chaa̱ coyo suhva ra Israel, ra ña chinó iñi chi ra Cristo, ra ñuu Antioquía, ta ra ñuu Iconio. Ta tyiyuhu̱ ra chi ñáyɨvɨ, ta catyí ra vatyi na tuchi ñu yuu chi ra Pablo. Ta tyicuan caa sacuvi̱ ñu. Ta cuñi̱ maa ñu vatyi cha chihi̱ ra. Ta xita̱ quiñoho ñu chi ra ityi chata ñuu. 20Soco candu ɨɨ̱n ri ra cayɨhɨ́ cuenda Nyoo nu catuví ra Pablo. Ta ndɨcuita̱ ri ra. Ta quɨhvɨ̱ ra inga chaha chichi ñuu. Ta cha inga quɨvɨ cuahan ra ñuu cha nañí Derbe ta cuahan ra Bernabé chihin ra. 21Ta caha̱n tucu ra tuhun Nyoo nya ñuu Derbe yoso caa sacacu Nyoo añima yo. Ta cuaha ñáyɨvɨ nacuhva̱ ñu chi ñu chi Nyoo. Yaha̱ cuan ta cuanuhu coyo ra ityi quichi ra. Ta yaha̱ ra ñuu Listra ta ñuu Iconio inga chaha, ta nachaa̱ ra nya Antioquía. 22Ta tandɨhɨ ñuu cuan sandunɨɨ ca ra iñi ñu yɨhɨ́ cuenda Nyoo. Ta catyí ra chi ñu na cuhun ñu ityi nuu ca chihin cha chino iñi ñu Nyoo. Ta catyí tucu ra chi ñu vatyi tatu cuñí yo cha cunyacá ñaha Nyoo chi yo, cuñí chi cha nyehe yo tɨndoho. 23Ta canatyiso̱ ra chi ra ca quɨhɨ ndaha chi ñu yɨhɨ́ cuenda Nyoo noo noo vehe ñuhu. Ta cananducu ra Nyoo chihin cha ña chachí ra xita ta cachican tahvi ra chi Nyoo cha cuenda ra. Yaha̱ cuan ta catyí ra chi ra: ―Chi̱no iñi ndo chi Sutu Mañi yo. Maa ra na cocumi ra chi ndo ―catyi ra chi ra. 24Yaha̱ cuan ta yaha̱ coyo ra Pablo ta ra Bernabé ityi Pisidia, ta chaa̱ coyo ra ityi Panfilia. 25Cacaha̱n ra tuhun Nyoo ñuu Perge. Yaha̱ cuan ta chaha̱n ra ñuu Atalia. 26Yucuan quɨhvɨ̱ coyo ra chichi noo barcu ta cuanuhu coyo ra Antioquía. Yucuan cuví ñuu nu natyaa̱ ñu chi ra ndaha Nyoo tyi cusacuvi ra tyiño nuu ra, ta vityin cha nachaa̱ coyo ra. 27Cuhva cha nachaa̱ coyo ra Antioquía sandu ɨɨ̱n ri ra chi ñu yɨhɨ́ cuenda Nyoo. Ta nacatyi̱ ra chi ñu tandɨhɨ cha sacuvi̱ Nyoo chihin ra. Ta yoso caa nuña̱ Sutu Mañi yo ityi vatyi chinó tucu iñi ñu cha ñima ñu Israel cuví. 28Ta naha xaan ndoo̱ ra Pablo ta ra Bernabé chihin ñu yɨhɨ́ cuenda Nyoo ñuu cuan.


text: 1Iconio marcachöna caycar Pabluwan Bernabé aywayargan sinagogaman. Saycho shonguncunaman chagpä Jesuspä wilapäyaptinmi Israel runacuna y mana Israel runacunapis Jesucristuta chasquicuyargan. 2Sayno chasquicuyaptinmi waquin cag Israel runacuna rabianäyashpan runacunata shimita goyargan Jesucristuta chasquicogcunata chiquiyänanpä. 3Saychömi Pabluwan Bernabé täyarganrä. Saycho tarmi Tayta Diosninsiman yäracuyashpan pitapis mana mansacuypa Jesucristupa ali wilacuyninta wilapäyargan. Say wilacuyashgan rasunpaypa cashganta runacuna musyayänanpämi Pablutawan Bernabëta Tayta Diosninsi yanapargan milagrucunata rurayänanpä. 4Jesucristupa wilacuyninta wilacuyaptinmi Israel runacuna paycunata chiquiyargan. Saymi waquin runacuna apostolcunapa contran sharcuyargan y waquin cagnami apostolcunapa favornin sharcuyargan. 5Apostolcunapa contran sharcogcunaga, Israel runacuna y mana Israel runacunapis, autoridäcunawan wilanacuyargan apostolcunata samgaypa wanusiyänanpä. 6Sayta musyaycurmi Pabluwan Bernabé gueshpicuyargan Licaonia provinciaman. Nircurnami Listraman, Derbiman y say provinciacho cag waquin marcacunamanpis aywar Jesucristupa wilacuyninta wilacuyargan. 8Listra marcachömi juc wegru runa cargan, yurishganpita-pasa mana pureg. 9Say runami jamaraycargan Pablo parlashganta wiyar. Payta ricärirmi Pablo tantyargan aliyänanpä Tayta Diosninsiman yäracuycashganta. 10Saymi fuertipa nergan: “¡Sharcurcur shumag ichiy!” Sayno niptinmi jucla ichircushpan puriyta galaycorgan. 11Sayta ricaycurmi quiquincunapa idiömancho runacuna cushicuyashpan niyargan: “¡Dioscunami runa-tucular nogansiman shayämush!” 12Bernabëpä yarpäyargan Zeus nishgan diosnin cashganta. Y Pablupäna, wilacog captin, yarpäyargan Hermes nishgan diosnin cashganta. 13Say marca yaycunachömi Zeus nishgan diosninta adoracuyänan templo cargan. Say templucho cag cürami puncuman apamorgan waytan walgash törucunata. Saycho lapan runacunawan törucunata wanusiyta munayargan apostolcunata adorayänanpä. 14Paycunata adorayta munayashganta tantyasquirmi Bernabëwan Pablo laquicuyashpan jatirashgan mödananta rachiriycuyargan. Saymi runacunaman aywaycur niyargan: 15“¡Ama sayta rurayaysu! Nogacunapis gamcunano runalami cayä. Gamcunaman yachaseg shayämushcä say manacag dioscunata cacharir rasunpaypa cag Tayta Diosninsitana adorayänayquipämi. Paymi ciëlutapis, cay pasatapis, lamartapis y lapan imatapis camargan. 16Jesucristupa ali wilacuynin gamcunaman manarä chämuptinmi Tayta Diosninsi cachaparishushcanqui manacag dioscunata adorar cawayänayquipä. 17Sayno captinpis tantyaycäsishunqui rasunpaypa cag Dios cashganta musyayänayquipämi. Saymi cuyapäshushpayqui tamyasimun ali cosëchata shuntar cushish cawayänayquipä.” 18Apóstol Pablo sayno nir tantyasiptinpis ajatarämi runacuna tantyayargan Pablutawan Bernabëta mana adorayänanpä. 19Saypita waraynincunami apostolcunata chiqueg Israel runacuna Antioquiapita y Iconiupitapis Listraman chäyargan. Say runacunami shimita goyargan Pablupa contran sharcuyänanpä. Paycuna niyashganta chasquiparmi runacuna Pabluta samgayargan pitegpä. Nircur wanushgana cashganta yarparmi garachashga apaycur marca cuchunman jitasquiyargan. 20Saymi Jesucristuta chasquicogcuna Pablo jitaraycashgan cagman shuntacäyargan ayanta shuntayänanpä. Sayno juntaparaycäyaptinmi cawarircamurna marcaman cutergan. Saypita warayninna Bernabëwan aywacuyargan Derbe marcaman. 21Derbiman chaycurnami Jesucristupa wilacuyninta wilacuyargan. Sayno wilacuyaptinmi asca runacuna Jesusta chasquicuyargan. Nircurnami cutiyargan Antioquía, Listra y Iconio marcacunaman. 22Say marcacunaman charmi Jesucristuta chasquicogcunata shacyäsiyargan Tayta Diosninsiman mana ajayaypa yäracuyänanpä. Saynöpis tantyasiyargan Diospa naupanman manarä chaptin runacuna chiquiyänanpä cayashganta. 23Saynöpis cada marcacho mayor wauguicunata churayargan waugui-panicunata saycho yachasiyänanpä. Nircurnami ayunayashpan Tayta Diosninsita manacuyargan paycunata yanapäyänanpä. 24Pisidia provinciapita aywacurmi Pan lia provinciamanna chäyargan. 25Saychönami Perge marcachöpis Jesucristupa wilacuyninta yapay wilacuyargan. Nircurna aywayargan Atalia marcaman. 26Saypitanami büquiwan Antioquiaman cuticuyargan. Saychömi yapay shuntacäyargan waugui-panicunawan. Say waugui-panicunami Tayta Diosta manacurir Pabluta y Bernabëta naupata cachargan may-saypapis wilacur puriyänanpä. 27Antioquía marcaman charnami waugui-panicuna shuntacaptin cushish wilapäyargan: “¡Wilacuyninta wilacuyänäpä Tayta Diosninsi alimi yanapäyämash! ¡Saymi mana Israel runacunapis Jesucristuta chasquicuyash! ¡Paycunapis cananga Tayta Diosmannami yäracuycäyan!” nir. Sayno wilayaptinmi wiyagcunapis yupa cushicuyargan. 28Pabluwan Bernabé saycho asca quilami waugui-panicunata yachasir täyargan.


text: 1Israel nación llaqtapipas karanmi llullakuspa puriq falso profetakunaqa. Saynallataqmi qankuna ukhupipas kanqa llullakuspa puriq falso yachachiqkunapas. Paykunan imakunatapas llullakuspa yachachinqaku, runakuna cheqaq kaqpi ama creenankupaq. Hinaspapas cuentata ama qokunaykichispaqmi, paykunaqa tukuy mana allinkunata sumaqllata yachachisunkichis. Hinaspan chay runakunaqa salvawaqninchis Señor Jesucristotapas neganqaku. Sayna ruwasqankuraykun Diosqa qonqaylla paykunata mana piensasqanku rato anchata castiganqa. 2Ashkan runakunaqa chay llullakuspa yachachiq runakunataqa qatikunqaku. Hinaspan chay qatikuqkunapas paykuna hina mana allinkunata ruwaspa kawsanqaku. Paykunapa culpanpin ashka runakunaqa cheqaq allin willakuykunamanta tukuy mana allinkunata rimanqaku. 3Hinaspapas chay falso profetakunaqa, qolqeta astawan ganayta munaspankun, llullakuspanku qankunatapas engañasuspaykichis convenceyta munanqaku. Ichaqa chay runakunaqa ñawpaq tiempomantapachan ña sentenciasqaña kashanku, anchata castigasqa kanankupaq. Saynaqa manan paykunaqa chay castigomantaqa ishkapakuyta atinqakuchu. 4Diosqa manan perdonaranchu huchallikuq angelkunataqa. Aswanmi infiernoman wikch'uyuran. Chaymi chay angelkunaqa tutayaq ukhupi kashanku, cadenakunawan watasqa, asta juicio p'unchaw chayamunankama. 5Saynallataqmi Diosqa mana perdonaranchu Noeypa tiemponpi huchallapi kawsaq runakunatapas. Aswanmi parata parachimuran, kay pachaman unu hunt'aspa, llapallan mana kasukuq runakunata wañuchinanpaq. Ichaqa Diospa kamachisqanta willakuq Noé sutiyoq runallatan Diosqa salvaran, qanchis runakunatawan ima. 6Saynallataqmi Diosqa castigaran nina parawan Sodoma llaqtapi, hinallataq Gomorra llaqtapi tiyaq runakunatapas. Paykunatan ushpaman tukuchispa chinkachiran, huchallapi kawsasqankurayku. Ichaqa saynallataqmi pasanqa qepa tiempokunapi, huchallapi kawsaq runakunawanpas. Chaykunaqa pasaran, huchapi kawsaq runakunapaq huk ejemplo hina kananpaqmi. 7Ichaqa Lot sutiyoq runatan, Sodoma llaqtapi tiyashaqtin, Diosqa salvaran nina para ruphaqtin chinkachisqa kananmanta. Lotqa justo runan karan. Hinaspapas Lotqa huchallapi runakuna kawsasqankuta rikuspanmi anchata llakikuran. 8Chay justo runa Lotqa huchallapi kawsaq runakunapa llaqtanpin tiyaran. Hinaspanmi sapa p'unchaw tukuy millay huchakuna ruwasqankuta rikuspa, hinallataq millaykuna rimasqankuta uyarispan, anchata llakikuran. 9Diosqa imaynan Lotta salvaran, saynatan kunan tiempokunapipas paypi confiaqkunata salvanqa ima sasachakuykunamantapas. Ichaqa huchallapi kawsaq runakunatan Diosqa juicio p'unchawpi castiganqa, imaynan Sodoma llaqtapi tiyaq runakunata castigaran hinata. 10Diosqa castiganqa Bibliapi kamachisqankunata mana kasukuspa munasqankuman hina huchallapi puriq runakunatan. Chay llullakuspa yachachiq runakunaqa Diosta mana kasukuqkunan kanku. Chaymi paykunaqa paytukusqallaña kanku; hinallataq ancha atiyniyoq kamachikuqkunatapas k'aminku, mana p'enqakuq hinallataq mana manchakuq kasqankurayku. 11Ichaqa Diospa angelninkunan, chay llullakuspa yachachiq runakunamantapas aswan más atiyniyoq kashaspanku, mana k'aminkuchu chay ancha atiyniyoq kamachikuqkunataqa. 12Chaymi chay llullakuspa yachachiq falso profetakunaqa mana entiendesqanku yachachikuykunamanta malta rimanku. Paykunaqa animalkuna hina mana yuyayniyoq kaspankun, munasqankuman hina imatapas ruwanku. Imaynan animalkunapas nacemunku wañuchisqa kanankupaq, saynatan chay falso profetakunaqa wañuchisqa kanqaku. 13Hinaspapas paykunaqa runakuna engañasqankumantan anchata ñak'arinqaku. Paykunaqa piensankun, cuerponkupa munasqanman hinalla imatapas ruwaspanku, kusisqa kanankupaq. Paykunapa tukuy millay huchakuna ruwasqankuqa p'enqakunapaqmi. Hinaspapas qankunapa huñunakusqaykichis fiestakunaman rispankun, kusikunku hucha ruwasqankuwan. Paykunaqa mana p'enqakuq qara uya kaspankun chaykunataqa p'unchawpi ruwanku. 14Chay millay huchakunallapi puriq runakunaqa, pi warmita rikuspankupas, waqllichiyllapin piensanku; hinaspapas paykunaqa waqllikuykunapi puriytaqa manan pisipankuchu. Paykunaqa Jesucristopi pisi iñiyniyoqkunatan engañanku. Hinaspan sumaqllata rimapayaspanku, huchakunaman urmachinku. Hinaspapas paykunaqa manan contentochu kanku ima kapuqninkuwanpas; aswanmi astawanraq imatapas munanku. Chaymi chay runakunataqa Dios anchata castiganqa, maldecisqa kasqankurayku. 15Paykunaqa cheqaq ñanta saqespankun, chinkasqa ñanninta purishanku, Diosmanta karupi kasqanrayku. Saynata kawsaspankun paykunaqa ñawpaq Beor sutiyoq runapa wawan mana allin profeta Balaam hina kashanku. Chay Balaammi qolqe ganayllata munaspa, mana allinkunata ruwaran. 16Chaymi chay profeta Balaam mana allinkunata ruwaqtin, montakusqan asnoqa, runa hina rimaspa, Balaamta q'aqcharan. Saynata q'aqchaspanmi Balaamtaqa hark'aran, Diospa contranpi loco hina imatapas ruwananmanta. 17Chay llullakuspa yachachiq falso profetakunaqa ch'akisqa qocha hinan mana imapaq serviq kanku. Hinaspapas wayraq apakachasqan ch'aki phuyu hinan kanku. Paykunapaqmi separasqa kashan ch'ak limbo tutayaq ukhu. Chaymanmi Diosqa paykunata wikch'uyunqa, chaypi wiña-wiñaypaq castigasqa kanankupaq. 18Paykunaqa runakunata engañanankupaqmi, creenallataña imatapas sumaqta rimanku. Ichaqa manataqmi chay sumaqllaña rimasqankuqa ni imapaqpas valenchu. Saynata rimaspankun, wakintapas millay huchakuna ruwasqankuman urmachinku. Saynataqa engañanku Diospi chayllaraq creeq runakunatan. 19Hinaspapas chay runakunaqa yachachinkun khaynata: “Qankunaqa libren kankichis tukuy ima munasqaykichista ruwanaykichispaq”, nispa. Ichaqa manataqmi ni paykunapas librechu kanku, wañuyman apaq huchakunapa esclavonkuna kasqankurayku. Chaymi chay llulla runakunaqa, huchallapi kawsasqankurayku, mana imaman tukuchisqa kanqaku. Ichaqa pipas huchakunata mana saqey atiqqa, diablopa esclavonmi. 20Salvadorninchis Jesucristopi creeqkunaqa, tukuy huchakunamanta ishkapakuspankun, manaña huchakunata ruwaspachu kawsanku. Ichaqa sichus saynata kawsashaspanku kaqmanta chay llulla runakunawan engañachikuspa huchakunapi kawsanqaku chayqa, huchapi ñawpaq kawsasqankumantapas aswan más culpayoqraqmi kanqaku, Jesucristopa yachachisqankunata yachashaspanku mana kasukusqankurayku. 21Paykunapaqqa aswan más allinchá kanman karan Señor Jesucristopa yachachisqankunamanta mana yachayqa. Ichaqa ñan paykunaqa Jesucristopa yachachisqankunataqa yachankuña. Chaymi niykichis, sichus Señor Jesucristopa yachachisqankunata manaña kasukuspanku qepaman kutinqaku chayqa, Diospa yachachisqan kamachikuykunatan despreciashanku. 22Pipas qepaman kutiqkunapin kay nisqakuna cumplikun: “Alqoqa kutichisqantan, kaqmanta mikhukapun”. Hinallataq: “Khuchipas chayllaraq bañasqa kashaspanmi, kaqmanta qenlli barropi qospan”, nispa.


text: 1Yäracog mayinsi imapis jusa cashganta yarpaptenga sayta ama rurashunsu. 2Saypa trucanga imatapis rurashun yäracog mayinsi Tayta Diosninsi munashganno ali cawananpä. 3Señorninsi Jesucristupis sayjina nacaycar lapanta rurargan runacuna Tayta Diosninsi munashganno ali cawayänanpämi. Nacananpä cashganpitaga Tayta Diosninsipa palabranchöpis cayno nirmi guelgaraycan: “Tayta Dios, gamta mana cäsucuyäshushpayquimi pï-may runapis nogataga chiquiycäyäman y ashliycäyäman.” 4Tayta Diosninsipa palabrancho guelgaraycagcunaga manami unay runacunala tantyacuyänanpäsu cargan, sinöga nogansipis tantyacunansipämi caycan. Palabranta tantyacurmi musyansi Tayta Diosninsi yanapaycämashgansita y naupanman chänansipä cashgantapis. 5Cuyapäcog Tayta Diosninsega imaypis yanapaycämansimi munashganno cawanansipä. Saymi payta manacö Jesucristo cuyamashgansino jucniqui jucniquipis cuyanacur ali cawayänayquipä. 6Sayno cuyanacur cawayashpayquimi Señorninsi Jesucristupa taytan Diosninsita lapayqui say yarpayla alabayanquipä. 7Jesucristuta chasquicog mayiquiwan mana jamuränacuylapa cawayay. Jamuränayquipa trucanga jucniqui jucniquipis cuyanacuyay Jesucristo cuyayäshushgayquinöla. Sayno cuyanacuyaptiquega waquin runacunapis Jesucristuta chasquicur Tayta Diosta alabayangapämi. 8Israel runacunatapis mana Israel runacunatapis Jesucristuta chasquicuptin jusalicuyashganta Tayta Diosninsi perdonaycaptenga maygayquipis manacagman ama churanacuysu. Payta chasquicog Israel runacunata Tayta Diosninsi perdonaycan Abrahamta, Isaacta y Jacobta promitishganta cumplirmi. 9Payta chasquicog mana Israel runacunatapis perdonaycan Tayta Diosninsi cuyapäcog cashganpita alabayänanpämi. Rey David Tayta Diosninsita alabashganpis cayno nirmi guelgaraycan: “Mana Israel runacunapa naupanchöpis alabashayquimi.” 10Mana Israel runacunapis Tayta Diosninsita alabayänanpämi guelgaraycan: “Israel runacuna Tayta Diosninsita alabayashganno mana Israel runacunapis Tayta Diosninsita alabayay” nir. 11Maspis cayno nirmi guelgaraycan: “May-say nacioncunacho tag runacuna, lapayqui Tayta Diosta alabayay.” 12Tayta Diosninsipa profëtan Isaiaspis guelgargan mana Israel runacunapä: “Gueruta muturiptin troncunpita chinquimushgannömi Isaïpa surin David castapita juc mandag yurenga mandamänansipä. Manami Israel runacunalatasu mandanga, sinöga may-saycho tag runacunatami. Sayno mandaptinmi mana Israel runacunapis payman yäracuyangapä.” 13Tayta Diosninsi yanapaycuyäläshunqui payman yäracur jucniqui jucniquipis ali cawayänayquipä, Santu Espiritupa maquincho cawayänayquipä y gloriaman chäyänayquipä cashganta musyar waran waran cushish cawayänayquipäpis. 14Waugui-panicuna, Tayta Diosninsi munashganno ali cawayashpayquimi gamcunaga pï-maytapis yanapaycäyanqui. Saynöpis Jesucristupa wilacuyninta yachacuyashpayquimi waquintapis yäsiycäyanqui Tayta Diosninsi munashganno cawayänanpä. 15Mayna yachacush cayaptiquipis cay cartata gamcunaman cartacamö Tayta Diosninsi munashganta yarpäsinäpämi. Sayno cartacamö mana Israel runacunaman Jesucristupa ali wilacuyninta wilacunäpä Tayta Diosninsi churamash captinmi. Saymi gamcunapis y waquin mana Israel runacunapis Santu Espíritu yanapäshuptiqui Tayta Diosninsi munashgannöna cawayänayquipä wilacuyninta wilacuycä. 17Mana Israel runacunapis Jesucristuta chasquicur pay munashgannöna cawayaptinmi cushicö. 18Saynöpis cushicö wilacur purinäpä Jesucristo yanapämaptinmi. Paypa wilacuyninta wilacuptë y runacuna ricacuyänanpä cawaptëmi mana Israel runacuna may-saychöpis Jesucristuta chasquicur Tayta Diosninsita cäsucuycäyan. 19Saynöpis runacuna tantyacuyänanpämi Santu Espíritu yanapaycäman milagrucunata ruranäpä. Saynöpami Jesucristupa wilacuyninta shumag wilacushcä Jerusalenpita galaycur may-saypapis Iliriaman chashgäyag. 20Wilacur purirpis manami jaticaycäsu waquin mayna wilacuyashgan cag marcacunamanga. Saypa trucanga Jesucristupa wilacuyninta pipis manarä wilacushgan marcacunamanmi wilacog imaypis aywä. 21Tayta Diosninsipa palabranchöpis caynömi guelgaraycan: “Tayta Diosninsipa wilacuyninta mana wiyagcunami wiyayangapä. Wilacuyninta wiyarnami tantyacuyangapä.” 22May-saypapis sayno wilacur purirmi gamcuna cagman shamuyta munarpis manarä camäpacushcäsu. 23Cay purishgä cag marcacunacho Jesucristupa wilacuyninta wilacushcänami. Saymi naupapita-pasa yarpashgänöla gamcuna cagman shamushäpä. 24Gamcunawan goyarcurnami Españapa aywayta yarpaycä. Sayman aywanäpäga gamcuna yanapäyämänayquipä cashgantami yäracuycä. 25Cananga Jerusalenparämi aywaycä saycho cag yäracog mayinsicunapä shuntayashgan ofrendata apar. 26Macedonia provinciacho y Acaya provinciacho yäracog mayinsimi say ofrendata shuntayashga Jerusalencho caycag muchog waugui-panicunata yanapäyänanpä. 27Sayta shuntar alitami paycuna rurayash. Paycunapis Jesucristupa wilacuyninta Jerusalenpita galaycur wilapaptinmi chasquicuyash. Wilapashganpita cushicuyashpanmi ofrendata shuntayash Jerusalencho caycag muchog waugui-panicunaman apanäpä. 28Say shuntayashgan ofrendata Jerusalencho waugui-panicunata entregaycurnami Españapa aywagnöla gamcunata watucayäshayquipä. 29Gamcuna cagman chämuptë Jesucristo yanapämäshun jucninsi jucninsipis shacyäsinacur cushicunansipä. 30Waugui-panicuna, Señorninsi Jesucristuta chasquicush cayaptiqui y cuyanacunansipä Santu Espíritu yanapämashgami gamcunata ruwacö Tayta Diosninsita nogapä manacuyänayquipä. 31Tayta Diosninsita manacuyay Jerusalenman chaptë Jesucristuta mana chasquicog Israel runacuna mana wanusiyämänanpä. Saynöpis Tayta Diosta manacuyay apashgä ofrendata Jerusalencho cag waugui-panicuna cushish chasquicuyänanpä. 32Jerusalencho lapanpis ali camacänanpä Tayta Diosninsi yanapämaptenga gamcuna cagman chämuptë cushishmi goyäshunpä. 33Tayta Diosninsi lapanchöpis gamcunata yanapaycuyäläshunqui. Amén.


text: 1Llapan Israel runakunan Davidman Hebronta hamurqanku, hinaspan nirqanku: –Ñoqaykuqa yawarniykin cuerpoykin kayku. 2Saúl kamachikushaqtinraqmi qanqa maqanakuypi Israelpa soldadonkunaq umallin karqanki. Diosninchis Señor Diospas nirqasunkin: Qanmi Israel llaqtayta michinkipas kamachinkipas, nispa. 3Ahinatan Israelpi llapan kurak runakuna rey Davidman Hebronta hamurqanku, chaypin reyqa paykunawan Señor Diospa ñawpaqenpi rimanakurqan. Hinan Davidta Israelpi rey kananpaq aceitewan hawirqanku, Señor Diospa siminta Samuelpa willasqanman hina. 4Chay qhepatataq rey Davidqa llapan Israel runakunapiwan Jebus nisqa Jerusalenta rirqanku. Chaypi tiyaq Jebus runakunataq 5Davidta nirqanku: –Manan qanqa haykumuyta atiwaqchu, nispa. Davidtaq ichaqa Sión pukarata munaychakurqan, chaymi Davidpa Llaqtan nisqa kapurqan. 6Davidmi nisqa: Pichus ñawpaqta Jebus runakunaman phawaykuspa wañuchinqa chaytan umalli qollanata churasaq, nispa. Sarviaq churin Joabtaq ñawpaqta phawaykurqan, chaymi payta umallita churarqan. 7Davidtaq Sión pukarapi tiyarqan, chaymi chay pukarata Davidpa Llaqtan nispa suticharqanku. 8Hinan Davidqa pukaraq muyuriqninpi llaqtata sayarichirqan p'ukru hunt'achisqa cheqasmanta muyuriq perqakama, Joabtaq wakin llaqtata allicharqan. 9Tukuy-atiyniyoq Señor Diosmi Davidwan kasharqan, chaymi Davidqa astawanpuni kallpachakusharqan. 10Davidpa mentasqa soldadonkunaq umallinkunapiwan llapan Israel runakunapiwanmi rey kananpaq Davidta yanaparqanku, hinallataq kamachikuynin Israel suyupi takyasqa kananpaq yanaparqanku, Señor Diospa nisqanman hina. 11Kaykunan chay mentasqa soldadokuna karqan: Hacmonimanta Jasobeammi kinsantin umallikunaq qollanan karqan, paymi huk maqanakuypi kinsa pachak soldadokunata lanzanwan wañurqachirqan. 12Ahoh ayllumanta Dodoq churin Eleazar, kinsantin umalli qharikunamanta iskaykaq karqan. 13Chay Eleazarmi Davidwan kuska kasharqan Pasdaminpi Filistea soldadokuna chaypi maqanakunanpaq huñukushaqtin. Israel soldadokuna Filistea soldadokunamanta 14ayqeshasqan cheqaspitaq cebada chakra karqan, hinan Eleazarqa soldadonkunapiwan chakra chawpipi sayaykuspa tupapakurqanku. Hinaspataq Filistea soldadokunata atiparqanku, ahinatan Señor Diosqa allintapuni atipachirqan. 15Kinsa chunka umallikunamanta kinsa umallikunan Adulam qaqa t'oqo qaylla qaqata Davidman uraykurqanku, Filistea soldadokunataq karpakuspa Refaim wayq'opi kasharqanku. 16Davidqa pukarapin kasharqan, Filistea soldadokuna Belenpi kashaqtin. 17Hinan Davidqa anchata ch'akichikuspa nirqan: –¡Ayyha! ¡Pillapas ukyaykachiwanman Belén llaqta punku p'uytu unuta! nispa. 18Chaymi kinsantin qhari soldadokuna Filistea soldadokunata tanqarparispa karpa-karpankuman haykurqorqanku, hinaspa llaqta punku p'uytumanta unuta horqomuspanku Davidman aparqanku. Paytaq ichaqa mana ukyayta munarqanchu, aswanpas Señor Diospaq ofrendata hina hich'aspa nirqan: 19¡Amapuni Señor Diospas munachunchu kay unu ukyanayta! Kay qharikunaq yawarnintapas ukyayman hinachá kanman, paykunaqa wañuyta mana manchaspan unuta apamuwarqanku, nispa. Chaymi mana ukyayta munarqanchu. Chaytan ruwarqan kinsantin umalli qharikuna. 20Joabpa wawqen Abisaitaq kinsa chunka qharikunaq umallin karqan. Paymi huk kutin kinsa pachak soldadokunata lanzanwan wañurqachirqan, chaymi paypas kinsa umalli qharikuna hinallataq mentasqa karqan, 21ichaqa manapunin paykunaman ayparqanchu. Chaywanpas kinsa chunka qharikunamanta aswan mentasqa kaspan paykunaq umallin kapurqan. 22Cabseel llaqtamanta Joiadaq churin Benaiasmi allin qhari kallarqantaq, paymi musphanakunata ruwarqan. Moabmanta maqanakuypi mentasqa iskay qharikunata wañuchirqan. Hinallataq huk p'unchay rit'ishaqtin, t'oqoman haykuspa huk leonta wañuchirqan. 23Iskay metro kuskannin sayayniyoq Egipto runatapas wañuchillarqantaq. Chay Egipto runaqa bayeta k'uyuna hina rakhu lanzayoqmi karqan, Benaiataq ichaqa maqana k'aspilla hap'intin asuykurqan. Hinaspataq Egipto runaq lanzanta makinmanta qechurqospa chay kikin lanzanwan wañurqachirqan. 24Chaytan ruwarqan Joiadaq churin Benaía, chaymi paypas kinsa umalli qharikunawan kuska mentasqallataq karqan, 25ichaqa manapunin paykunaman ayparqanchu. Chaywanpas kinsa chunka qharikunamanta aswan mentasqan karqan. Hinan Davidqa waqaychaqnin guardiakunaq umallinta churarqan. 26Kaykunan allin qhari soldadokuna karqan: Joabpa wawqen Asael, Belenmanta Dodoq churin Elhanán, 27Harodmanta Samot, Pelonmanta Heles, 28Tecoamanta Iquespa churin Ira, Anatotmanta Abiezer, 29Husamanta Sibecai, Ahohmanta Ilai, 30Netofamanta Maharai, Netofamanta Baanaq churin Heled, 31Benjamín ayllumanta Gabaa llaqtamanta Ribaipa churin Itai, Piratonmanta Benaía, 32Gaas k'aha-k'ahamanta Hurai, Arbatmanta Abiel, 33Bahurimmanta Azmavet, Saalbonmanta Eliaba, 34Gizonmanta Hasempa churinkuna, Ararmanta Sageq churin Jonatán, 35Ararmanta Sacarpa churin Ahiam, Urpa churin Elefal, 36Mequeratmanta Hefer, Pelonmanta, Ahías, 37Carmelmanta Hezro, Ezbaipa churin Naarai, 38Natanpa wawqen Joel, Hagriq churin Mebhar, 39Amonmanta Selec, Sarviaq churin Joabpa arma apaysiqnin Beerotmanta Naharai, 40Itrinmanta Ira, Garetpiwan, 41Het runa Urías, Ahlaipa churin Zabad, 42Rubén ayllumanta Sizaq churin Adina kinsa chunka runankunapiwan (payqa Rubén aylluq umallinmi karqan), 43Maacaq churin Hanán, Mitnimanta Josafat, 44Astarotmanta Uzías, Aroermanta Hotampa churinkuna Samapiwan Jehielpiwan, 45Simriq churin Jediael, Tizmanta wawqen Johapiwan, 46Mahavamanta Eliel, Elnaanpa churinkuna Jerebaipiwan Josaviapiwan, Moabmanta Itma, 47Eliel, Obed, Medobamanta Jaasielpiwan.


text: 1Filistea runakunataq Diospa arcanta qechurqospa “Yanapay Qaqa” nisqa cheqasmanta Asdod llaqtakama aparqanku. 2Chaypin Diospa arcantaqa Dagón diosninkuq wasinman apaykuspa, chaypa ladonman churaykurqanku. 3Qhepantin paqar hamuspankutaq, Asdod runakunaqa Dagón diosninkuta pampaman uyayuqta tarirqanku, Diospa arcanpa ñawpaqenpi wikch'urayashaqta. Wakmanta hoqarispataq maychus kasqanman churapurqanku. 4Qhepantin paqar hamunankupaqtaq, wakmanta Dagón diosninkuqa Diospa arcanpa ñawpaqenpi chawpi cuerpollanña wikch'urayapushasqa, umanwan iskaynin makinwantaq punku sarunapi kapushasqa. 5Chaymi chay p'unchaymantapacha chay punku haykunataqa manaña saruykurqankuchu Dagonpa sacerdotenkunapas haykuq runakunapas. 6Chaymantataq Señor Diosqa Asdod llaqtapi runakunata llaqta muyuriqpi runakunatawan ñak'arichispa, ch'upu onqoywan hap'ichirqan. 7Chayta rikuspan paykunaqa nirqanku: –Amaña ñoqanchiswan kachunñachu Israelpa Diosninpa kay arcanqa, chaymi ñoqanchistapas Dagón diosninchistapas ñak'arichishawanchis, nispa. 8Hinaspan Filistea umallikunata waqyachirqanku rimanakunankupaq, nirqankutaq: –¿Imanasunmi Israel runakunaq Diosninpa kay arcanta? nispa. Paykunataq nirqanku: –Gat llaqtaman aparqapusun, nispa. Hinan apapurqanku. 9Chayta apaqtinku hinataq Señor Diosqa Gat llaqtata llaksarqan hatuntapas huch'uytapas ch'upu onqoywan ñak'arichispa. 10Chaymantataq Diospa arcantaqa Ecrón llaqtaman aparqanku, chayman chayarqochiqtinku hinataq, chay llaqta runakunaqa qaparirqanku: –¡Israel runakunaq Diosninpa arcantan aparqamuwanchis llaqtantinta wañurachiwananchispaq! nispanku. 11Chaymi paykunaqa Filistea umallikunawan huñunakuspanku nirqanku: –Kasqanta apachipuychis maychus kasqanman Israel runakunaq Diosninpa arcanta, amaña ñoqanchistapas llaqtanchispi runatapas wañuchiwananchispaq, nispa. Paykunaqa Diospa ñak'arichisqanwanmi llaqtallantin wañuypa llaksasqan kasharqanku. 12Mana wañuqkunapas ch'upuwan k'iriykusqan karqanku, qaparkacharqankutaq hanaq pachaman uyarikuqtaraq.


text:
Pallasqa pruwinsya
-
- Kay panqachaw yuyaykunapitaqa ankash rimaychaw llanchina Wikipidiyachawpis qillqashqam kaykan: Apullashqa wamani.
Apullashqa wamani icha Pallasqa pruwinsya (aymara simipi: Pallasqa jisk'a suyu; kastilla simipi: Provincia de Pallasca) nisqaqa Piruw mama llaqtap Anqash suyupi huk pruwinsyam.
Yuyarina
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Pallasqa pruwinsyapiqa 11 distritum:
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]


text: 1Chaywanpas muchuqkunapaqqa manañan laqhayaq kanqañachu. Diosqa Zabulón aylluta Neftalí ayllutawanmi k'umuykachirqan, hamuq p'unchaykunapin ichaqa hatunchanqa lamar-qocha patapi tiyaqkunata, Jordán mayuq inti lloqsimuy ladonpi tiyaqkunata, wak llaqtayoqkunaq tiyasqan Galilea hap'iytapas. 2Tutayaqpi purishaq llaqtan huk hatun k'anchayta rikurqan, sinchi laqhayaqpi tiyaq runakunatan k'anchay k'anchaykurqan. 3Qanmi, Señor Dios, paykunata aswanta askhayachirqanki, qanmi anchatapuni kusichirqanki. Chaymi paykunaqa llapallanku ñawpaqeykipi q'ochukunku imaynan cosecha tiempopi runakuna kusikunku hinata, imaynan llat'anasqankuta rakinakuqkunapas q'ochukunku hinata. 4Imaynan Madián suyuta unayña atiparqanki, chay hinatan sarunchaq llaqtataqa k'umuchirqanki, qanmi llasa yugonkuta p'akirqanki, waqtananku varatapas qechurqanki. 5Soldadokunaq q'aqraqechisqan botaskunapas, yawarkama p'achankupas lliwmi ninaq ruphasqan kanqa. 6Huk qhari wawan nacepuwanchis, Diosmi qowanchis huk qhari wawata, paymi ñoqanchista kamachiwasun. Paypa sutinmi kay hina kanqa: Musphana ruway Yuyaychaq, Atiyniyoq Dios, Wiñay Yaya, Thak-kaypa Qollanan. 7Davidpa kamachikuy tiyananpin tiyanqa, kamachikuy atiyninqa hinantinmanmi mast'arikunqa, thak-kaypas manan tukukunqachu. Chaninchayta ruwaspa cheqaqllatapuni kamachispanmi kamachikuyninta allinta takyachinqa kunanmanta wiñay-wiñaypaq. Chaytan Tukuy-atiyniyoq Señor Diosqa ruwanqa pay kikin hatunchasqa kananpaq. 8Señor Diosmi Jacobpa mirayninman rimaykurqan, Israel runakunamanmi siminkunata apachimurqan. 9Samariapi tiyaq llapa Israel runakunan chayta entiendenku, paykunan ichaqa hatunchakuspanku anchaykachaspanku ninku: 10Ladrillo wasikunaqa urmaykapunmi, ñoqanchisqa rumikunawanmi perqasunchis, k'ita higos sach'akunatan wit'upunku, ñoqanchisqa chaypa rantinpin cedro sach'akunata mallkisunchis, nispa. 11Chayraykun Señor Diosqa awqankunata kallpacharqan, pay kikinmi phawaykunanpaq kallpacharqan. 12Inti lloqsimuy ladomanta Siria runakuna, inti haykuy ladomantataq Filistea runakuna hamuspanku Israeltaqa hukllataraq oqoykurqanku. Chaywanpas Señor Diospa k'arak phiñakuyninqa manan thanirqanchu, aswanpas: Muchuchisaqmi, nishallanpunin payqa. 13Paykunaqa manan muchuchiqninku Diosman kutirikurqankuchu, Tukuy-atiyniyoq Señor Diostapas manan maskharqankuchu. 14Chaymi Señor Diosqa Israel suyuta umantawan chupantawan wit'unqa, huk p'unchayllapin payqa palmeratapas, soqostapas wit'unqa. 15Umaqa kurak runakunaman umallikunamanwanmi rikch'akun, chupataq llulla yachachiq profetakunaman rikch'akun. 16Umallikunan kay llaqtata waqllichirqan, llaqta runakunataq chinkapurqanku. 17Chayraykun Señor Diosqa waynakunatapas mana tayta-mamayoqkunatapas viudakunatapas mana khuyapayarqanchu, llapan runakunan millay mana chanin kanku, mana yuyayniyoq hinataqmi thawtinkupas. Chaywanpas Señor Diospa k'arak phiñakuyninqa manan thanirqanchu, aswanpas: “Muchuchisaqmi”, nishallanpunin payqa. 18Mana chanin kayqa nina hinaraqmi rawrarin, khiskakunata ch'aphrakunata hap'iriq nina hinaraqmi rawrarin, sach'a-sach'akunata ruphaykuq nina hina, putumiq q'osñipi wayraman wach'iq hina. 19Tukuy-atiyniyoq Señor Diospa k'arak phiñakuynin hawan suyuqa ninawan hap'iykachisqa kashan, hinan runakunata muchuchishan, chaymi mana pipas wawqenta khuyapayanchu. 20Lloq'e ladonpi tarisqantan oqorqon manataq saksanchu, paña ladonpi tarisqantan mikhurqon, yarqasqallataqmi kashan, wawankunatawanraqmi mikhunkupas. 21Manaseswan Efrainwanqa paykunapuran maqanakunku, iskayninkutaq kuska Judá contra phawaykunku. Chaywanpas Señor Diospa k'arak phiñakuyninqa manan thanirqanchu, aswanpas: “Muchuchisaqmi”, nishallanpunin payqa.


text: 1Noqamin kani, pitachus Dios k'ajaj phiñakuynimpi castigan, chay. 2Payqa pusaykachawarqa, purichiwarqataj mana k'anchayniyoj laqha ñankunata. 3Cheqamanta tuta p'unchay noqaman kutin kutinta makisninta churaykuwan. 4Payqa aychayta, qaraytawan machuyachin. Tullusniytapis Payllataj p'akiran. 5Payqa llakiywan, ñak'ariywan ima cercowan jina muyuykuchiwan. 6Laqhapi saqerpariwan unay wañusqasta jina. 7Ni mayninta llojsinaypaj corralpi jina wisq'aykuwan; astawan cadenasniyta llasayaykuchin. 8Chhikata qhaparikushajtiypis, mana kasuta ruwawanchu. Mañakusqayta mana uyariwanchu. 9Sumaj ch'eqosqa rumiswan ñanniyta jark'aykun, chaki ñanniytapis wist'uyaykuchin. 10Pay noqapajqa mikhunawampaj wateqaj jukumari jina karqa, pakaymanta wateqaj león jinataj. 11Ñanniyta pantachiwan, mitharpariwantaj. Manchachikuywan kharkatishajta saqewan. 12Flechana arconta mat'iykuspa, flechanawampaj sayaykuchiwan. 13Señorpa chay flechamuwasqasnenqa cuerpoyman sat'iykukunku. 14Tukuy ayllusniy asipayawanku; sapa p'unchay paykunaj asikunanku kani. 15Señorqa chay jina jaya llakiywan junt'aykuchiwan; jaya ujyanawan machaykuchiwan. 16Kirusniyta rumiwan muchharawan, ushphapitaj sunt'ichiwan. 17Sonqo tiyaykusqa kaymanta almayqa karunchakun; allin kawsaytapis qonqapuni. 18Chantá nerqani: Kallpayqa tukukapun, jinallataj Tata Diospi suyakuyniypis, nispa. 19Yuyarikuni ari llakiyniymanta, ñak'ariyniymantawan, jayasta ujyasqaymantawan. 20Chaymanta yuyarikojtiy, almayqa mayta ñak'arin. 21Chay tukuywampis sonqoypi unanchani, chayraykutaj suyakullasajpuni. 22Tata Diospa khuyakuynenqa mana jayk'ajpis tukukunchu; munakuynimpis mana tukukuyniyojchu. 23Sapa paqarin mosojyanku. Qampa nisqaykita junt'aj kayniykeqa may jatunmin. 24Almayqa nin: Tata Diosqa tukuy ima noqapajqa; chayrayku Payllapi suyakusaj. 25Tata Diosqa may k'acha pichus Paypi atienekojpaj, pichus Payta mask'an, chaypajpis. 26Tata Diospa salvacionninta ch'inmanta suyanaqa may sumajpuni. 27Runapajqa allimpuni wayna kasqanmantapacha k'umuykukoj sonqo kananqa. 28Dios nisqanrayku, runaqa sapan tiyakuspa, ch'inllamanta kakuchun. 29Pampakama k'umuykukuchun; ichapis paypajqa suyakuy kanraj. 30Pichus maqajmanqa uj lado uyantawan kutirichichun, ajinamanta p'enqachisqa kaywan junt'achisqa kanampaj. 31Tata Diosqa mana wiñaypajchu saqerpariwanchej. 32Llakichispapis, khuyakullantaj, may chhikan khuyakuynin kasqanrayku. 33Payqa mana munasqanraykuchu runasta llakichispa castigan. 34Tata Diosqa mana walej ninchu, carcelpi kajkunata mana khuyakuspa sarojkunata. 35Manataj walej ninchu, patapi kaj Dios qhawamushajtin, runasta waqachejkunata. 36Nillataj walej ninchu, justiciata q'ewinku, chaykunata. 37Pejpa nisqantaj junt'akunman, Señorqa ajina kananta mana nishajtin? 38Tukuy sajra kaj, tukuy allin kajpis, manachu patapi kaj Diosmanta jamun? 39Runaqa imamantataj kay kawsaypi phiñakuspa rimanman, juchasninrayku castigasqa kashaspari? 40Kawsayninchejta allinta qhawarikunachej. Tata Diosta mask'anachej, Paymantaj kutirikunachej. 41Janaj pachapi kashaj Diosninchejman makisninchejta, sonqonchejtawan oqharinachej. 42Noqaykoqa Qampa contraykita oqharikorqayku, manataj cheqantachu kawsarqayku. Chaymanta Qanqa mana perdonawaykuchu. 43K'ajaj phiñakuyniykiwan Qanqa muyuykuwarqayku, qhatiykachawarqaykutaj. Qanqa kantumanta mana perdonaspa wañurachiwarqayku. 44Phuyus ukhuman Qanqa pakaykukunki, mañakususqaykuta mana uyarinawaykupaj. 45Uj millay p'enqaypi, millachikunapaj jinataj tukuy runaspa ñawpaqenkupi rikhurichiwayku. 46Tukuy enemigosniyku noqaykoj contrallaykutapuni parlanku. 47Noqaykupajpuni tiyarqa manchachikuy, misk'anas, ch'inyachisqa kaypis. 48Ñawisniymanta waqayqa mayu yakus jina puririn, munasqa llajtay chinkachisqa kasqanmanta. 49Ñawisniymantaqa waqayllapuni surumonqa mana sayk'uyta, manapunitaj samariyta tarisajchu, 50Tata Dios janaj pachamanta qhawarimunawaykukama. 51Sonqoyqa maytapuni nanawan, llajtaypi sipaskunata llakiypi rikusqayrayku. 52Enemigosneyqa p'isqota jina jap'irpariwanku, mana imallamanta. 53Kawsashajta pujyuman wijch'uykuwanku, pataymantaj uj rumiwan wisq'aykuwanku. 54Yakoqa umaykama p'ampaykuwarqa, chaypachataj nerqani: Wañusqaña kani kunanqa, nispa. 55Jinapi noqaqa pujyu ukhumantapacha sutiykita qhaparikorqani, Tata Dios. 56Qanqa qhaparikamusqayta uyariwarqanki. Mañakususqaytapis uyariway ari. 57Qhaparikamorqayki, chay p'unchay Qanqa qayllaykamuwaspa, niwarqanki: Ama manchachikuychu, nispa. 58Qanqa Señor, noqaman kutikuwaspa, sayaykorqanki, kawsayniytataj librawanki. 59Qan rikunki Tata Dios, manakajmanta ñak'arichiwasqankuta. Chayrayku, Qan justiciata ruwaway ari. 60Qan rikushanki imatachus ruwanawankupaj wakichikusqankuta, noqaj contraypi tukuy yuyasqankutapis. 61Tata Dios, Qan uyarishanki toreyawasqankuta, tukuy sajra imasta contraypi wakichisqankuta, 62jinallataj tukuy parlasqanku, yuyasqankupis, sapa p'unchay noqaj contrallaypipuni. 63Tiyaykukuspataj, sayaykuspataj noqallamantapuni takipayanku. 64Kunanqa, paykunaman pagay ari, Tata Dios, imatachus ruwasqankuman jina. 65Sonqosninkuta astawan rumiyachiy; maldicionniyki paykunaman chayachun. 66Chay k'ajaj phiñakuyniykiwan paykunata qhatiykuy, kay jallp'a patamantataj chay runasta chinkachiy ari, Tata Dios.


text: 1Yucuan chaha na sandoo yo tandɨhɨ nuu cha quiñi caa. Ma sandavi ñaha yo chi ñáyɨvɨ. Ma saha ri maa yo tyi vaha yo ta ña ndicha. Ma nyiyo iñi yo nyehe yo cha iyó chi inga ñáyɨvɨ. Ñahri cuendu cahan yo. 2Soco tari cha lee cha ni cacu̱, nanducú vavaha chi cha caxin chi, tyicuan caa ndu̱cu ndo tuhun Nyoo tacuhva vatyi chihin cuan cuahnu ndo ta cohon nuu ca ndo chi Nyoo, nyacua nya cacu ndɨhɨ añima ndo, 3tatu ndicha cha nacotó ndo vatyi Sutu Mañi yo, vaha xaan ñáyɨvɨ cuví ra chihin yo. 4Sa̱yatyin ca ndo chi ndo chi Sutu Mañi yo. Vatyi cuví ra tari noo yuu nyitó. Ñáyɨvɨ ña cuñi̱ ñu cotyiño ñu yuu cuan. Soco Sutu Mañi yo cuví ra tari noo yuu tyaquɨ cha nacachi̱ Nyoo. 5Ta nyoho tucu cuví ndo tari yuu nyitó. Ta maa Nyoo tari noo ra savahá vehe cuví ra. Ta yucuan chaha cuhva ndo na sandu ɨɨn ri ra chi ndo tacuhva cuvi ndo tari noo vehe nu coo ra. Na cu ɨɨn ri ndo ta cu̱hva ndo cha sandu ii Nyoo chi ndo tacuhva cuvi sacuvi ndo tyiño nuu ra. Ta maa maa ri tyiño cha sacahnú ndo chi Nyoo cucunyaa ndo. Vatyi yucuan cuví cha tahán iñi Nyoo sacuvi yo chihin tunyee iñi maa ra Jesucristo. 6Vatyi catyí tucu nuu tutu Nyoo tyehe caa: Nyehe xihna, yuhu nacachi̱ noo yuu cha chiñuhú ca ta tyaquɨ xaan ca, ta chaquín yuu cuan nu cuasavahi vehi nya Sión. Ta ñu chinó iñi chi ra cha cuví yuu cuan, ma quehen ñu tɨcahan nuu. Tyicuan caa catyí Nyoo tuhun ra Cristo nuu tutu ra. 7Yucuan chaha, cha cuenda yoó cha chinó iñi yo chi ra Cristo ra cuví yuu cuan, chiñuhú xaan ra chi yo. Soco cha cuenda ñu cha ña chinó iñi chi ra, cuví ra tari noo yuu cha cahán Nyoo tuhun nu tutu ra ta catyí chi tyehe caa: Yuu cha ña cacuñi̱ ra casavahá vehe cotyiño ra, ican cuví yuu cha chiñuhú ca, catyí chi. 8Ta catyí tucu chi: Ican ra cuví yuu cha cuaha xaan ñu cunañi chaha ta nduva ñu. Cuví ra noo cava cha sanduvá chi ñu, catyí chi nuu tutu Nyoo. Tari cha nduvá ñu cuví cuan vatyi chiñí ñu tuhun Nyoo, ta ña quichahá ñu. Vatyi tyicuan caa nyaá vatyi cusacuvi ñu cuan. 9Soco nyoho cuví ndo ñáyɨvɨ nacachi̱ vaha Nyoo. Ta tari tata sutu cuví ndo tyi sacuví ndo tyiño nuu Nyoo, ra nyacá ñaha. Ta cuví tucu ndo noo ñáyɨvɨ ii nuu Nyoo. Vatyi cuví ndo ñáyɨvɨ chi maa ra, tacuhva vatyi cahan ndo tuhun cha vaha cha sacuví ra. Vatyi maa ra natava̱ ra chi ndo nu ñaa iñi ta vityin cuahan ndo nu ndichin nu tyaquɨ. 10Ta quɨvɨ ca cuan, cuvi̱ ndo ñáyɨvɨ cha ñima ri tuhun. Soco vityin ñáyɨvɨ chi Nyoo cuví ndo. Ta quɨvɨ cuan yori cundahvi cuñi̱ nyehe chi ndo, soco vityin Nyoo cundahvi cuñí ra nyehé ra chi ndo. 11Yañi, cuñí xain chi ndo. Chicá noo ndo sɨquɨ ñuhu ñáyɨvɨ ihya, soco ñima ca ra ñuhu ñayɨvɨ ihya cuví ndo. Soco andɨvɨ cuví ñuu ndo. Yucuan chaha catyí chi ndo ma cuhva ndo ityi chi coño ñuhu ndo vatyi sacuvi ndo cha ña vaha cha cuñí chi. Vatyi tari quɨvɨ cañí tahan cuan chihin añima yo cuví cuan. 12Sa̱ha ndo cuenda cuhva iyó ndo mahñu ñu cha ña ñohó nuu Nyoo. Vatyi vasɨ cahán ña vaha ñu sɨquɨ ndo, ta catyí ñu vatyi ña vaha ndo, soco nyehé ñu cha vaha cha sacuví ndo ta cusacahnu ñu chi Nyoo nachaa chi quɨvɨ cha cuquichi nyehe ra cha sacuví yo. 13Ta cha cuenda cha cuñí ndo chi Nyoo, qui̱chaha ndo chi ra cuví tyiño ñuu nu iyó ndo. Qui̱chaha ndo chi ra cuví tyiño, cuví ri ra rey cahnu ca, 14o cuví ri noo ra tachi̱ rey chi vatyi tachi tuñi ra chi ra iyó cuatyi o tatu ñahri cuatyi yo ma tachi tuñi ra chi yo, soco cucatyi ra tyi vaha yo. 15Vatyi Nyoo cuñí ra vatyi chihin cha vaha nyacuví ndo ta sandɨhɨ ñu tondo cha cuví yuhu ñu, ñu cahán cha ña ndicha vatyi ña chitó ñu tuhun cahán ñu. 16Co̱o ndo tari cha yori nyacá ñaha chi ndo, soco ñima cha cuenda cuan ta cusacuvi tucu ndo cha ña vaha. Soco sa̱cuvi ndo tyiño nuu Nyoo. 17Sa̱ha ndo ñáyɨvɨ chi tandɨhɨ ñáyɨvɨ. Cu̱ñi ndo chi ñu yɨhɨ cuenda Nyoo. Sa̱ha ndo cuenda vatyi Nyoo nyehé ra tandɨhɨ cha sacuví ndo. Sa̱ha ndo ñáyɨvɨ chi ra nyacá ñaha. 18Nyoho cha cuví ndo musu, cu̱hva ndo cha cunyaca ñaha chitoho ndo chi ndo, ta qui̱chaha ndo chi ra, vasɨ xaan ra o vasɨ vaha ra. 19Vatyi tatu cunyeé yo tɨndoho cha sanyehé ñáyɨvɨ chi yo cha cuenda cha sacuví yo cha vaha nuu Nyoo, yucuan cuví cha chaá nuu Nyoo. 20Soco tatu sacuví ndo noo cha ña vaha ta tachí tuñi ñu chi ndo, ñahri maa tuhun cha cunyeé ndo tɨndoho cha nyehé ndo cha cuenda cuan. Soco tatu nyehé ndo tɨndoho cha cuenda cha sacuví ndo cha vaha, ta cunyeé ndo chihin cha cama iñi ndo, ican ihya cuví cha vaha nuu Nyoo. 21Vatyi nacana̱ Nyoo chi yo vatyi coo yo tyehe caa. Vatyi tyicuan caa tucu nyehe̱ ra Cristo tɨndoho cha cuenda maa yo, na cutuhva yo ta quehen yo cha caá ra. 22Maa ra ni noo cuatyi ña sacuvi̱ ra. Ni noo chaha ña sandavi̱ ñaha ra chi ninoo ñáyɨvɨ. 23Cuhva cha cahán ñu chi ra, ña nacahán xaan ra. Cuhva cha nyehé ra tɨndoho, ña tyanahá ra chi ñu. Soco natyaa̱ ra chi ra ndaha Nyoo, vatyi Nyoo tuhvá ra sacutuñi ra chi ñayɨvɨ chihin cha ndaa ta chihin cha ndicha. 24Vatyi chata maa ra Cristo nicoso ndɨɨ maa cuatyi tandɨhɨ yo cuhva cha tacaá ra nu cruzi cuan. Tyicuan caa cuvi̱ tacuhva vatyi ma sacuvi ca yo cuatyi, ta coo yo noo ñayɨvɨ̱ vaha. Vatyi cha cuenda cha ñicuehe̱ maa ra, yoó nduvaha̱ yo. 25Vatyi quɨvɨ cuan chica̱ noo ndo tari mbee cha cuanaá. Soco vityin nacuhva̱ cuenda ndo chi ndo chi ra Cristo, ra cuví pastor cha sahá cuenda añima yo.


text: 1Tsaypita lagüna cuchuncho Jesús yapay yachatsiptinmi atsca runacuna juntacargan. Aläpa quichquipaptinmi lagüna cuchuncho caycag büquiman Jesús witsargan tsaypitana yachatsimunanpag. 2Nircurnami imamanpis tincutsiypa atsca yachatsicuyta yachatsimorgan caynog nir: 3“Yachatsimushgäta shumag tantyacäriy. Juc runashi aywargan trïgu murog. 4Tsayshi muruta matsiptin waquin chayargan näniman. Tsaycho matsiraycagtami pishgucuna shamur upshacurcorgan. 5Waquin cag murunashi chayargan shalaman. Tsaycho winamurpis alpa aläpa mana captin shanaywan tsaquicäcorgan. 7Waquin cag murunashi chayargan cashacuna rurinman. Cashacuna rurincho garwashtaycälar winamurshi mana wayorgantsu. 8Waquin cag murunashi hondu alpaman chayargan. Tsaycunaga ali winamurshi ali espïjayog cargan. Waquin espïjashi wayorgan quimsa chunca (30) trïguta, waquin espïjacunashi wayorgan sogta chunca (60) trïguta y waquinnashi wayorgan pachac (100) trïguta.” 9Tsaynog yacharcatsir Jesús caynog nergan: “Nishgäta mayag cäga shumag tantyacäriy.” 10Tsaypita runacuna aywacäriptin Jesús quëdargan chunca ishcay (12) acrashgan cag discïpuluncunawan y paywan aywagcunawanpis. Imapita yachatsishganpitapis mana tantyarmi Jesusta manacärergan tantyatsinanpag. 11Tsaynog manacäriptinmi Jesús caynog nergan: “Gamcunataga tincutsiypa yachatsishgäcunata shumagmi tantyatsishayqui. Mana cäsucamagcunatami itsanga yachatsë imaman tincutsirpis mana tantyatsiylapa. 12Tsaynog yachatsë ricaycarpis mana tantyananpag y mayaycarpis mana chasquicunanpag. Janan shongula chasquicamarmi paycunaga jutsancunapita mana perdonashgatsu canga.” 13Tsauraga discïpuluncunata Jesús caynog nergan: “Tsay yachatsishgäta mana tantyarga masta yachatsiptëpis manami tantyanquipagtsu. Tsaymi shumag tantyanayquipag canan yachatsishayqui. 14“Trïgu murunogmi Tayta Diosnintsipa wilacuynin caycan. Trïgu murog runanogmi Diospa wilacuyninta wilacogcuna caycan. 15“Chucru näninogmi waquin runacunapa shongun chucru caycan. Tsaynog chucru shongu carmi Tayta Diosnintsipa wilacuyninta mayarpis mana chasquicuntsu. Tsaymi mayashgalantapis Satanás gongaycatsin. 16“Waquin runacunapa shongonga shalanogmi caycan. Paycunaga Tayta Diosnintsipa wilacuyninta mayar cushishgami chasquicärin. 17Cushishga chasquicurpis shalacho alpa aläpa mana captin trïgu jegarcamur tsaquicäcushgannogmi paycunapis carcaycan. Tsaymi runacuna chiquiptinpis o ima nacaycho carpis cuticärin naupata cawashganmannog. 18“Waquin runacunapa shongonga casha rurincho cag alpanogmi caycan. Paycunaga Tayta Diosnintsipa wilacuyninta mayarpis más yarpachacun rïcu canalanpag y quiquin munashgannog cawanalanpagmi. Tsauraga tsaycunalapag yarpachacorga manami Tayta Diosnintsi munashgannogtsu cawarcaycan. 20“Waquin runacunapa shongonga hondu alpanogmi caycan. Paycunaga Tayta Diosnintsipa wilacuyninta cushishga chasquicur Tayta Diosnintsi munashgannogmi cawan. Tsaymi ali alpacho juc murulapita quimsa chunca (30) trïgu o sogta chunca (60) trïgu o pachac (100) trïgu wayushgannog tsay runa Tayta Diosnintsi munashgannog cawanga.” 21Tsaynog nircushpanmi discïpuluncunata caynog nergan: “Manami pipis atsquita ratatsintsu cajun rurinman pacananpag, ni cawitu rurinman pacananpäga. Tsaypa trucanga alayrinninmanmi churan lapanta atsicyapänanpag. 22Tsaynoglami gamcunapis yachatsishgäcunata pï-maytapis wilapanqui. Tsaynog wilapaptiquimi pï-maypis wilacuynëta musyangapag. 23Nishgäta mayag cäga shumag tantyacäriy.” 24Tsaynog tantyarcatsirmi Jesús caynog nergan: “Yachatsinayquipäga nishgäcunata shumag yachacäriy. Tsaynog mayarga yachatsishgäta masmi tantyapäcunquipag. 25Tsaynog captenga mayganpis yachacuyta munagcunaga yachatsishgäcunata tantyangapagmi. Mana yachacuyta munagcunami itsanga mayarpis mana tantyangapagtsu.” 26Tsaypitanami mastapis Jesús caynog nergan: “Tayta Diospa ali wilacuyninta chasquicog runa trïgu winamognogmi caycan. Trïguta muruptin puntataga pashtamun guewanoglami. Winarcurnami tsay trïgoga shicshiyta galaycun. Pogurcuptinnami cosechan. Trïgu murog runa cosecharpis manami tantyantsu murushgan trïgu imanog pashtarcamur winashgantapis.” 30Mastapis Jesús caynog nergan: “Tayta Diospa ali wilacuynenga ñäpush murunogmi caycan. Ñäpushpa muronga pasaypa tacshala caycarpis muruptin winamur waquin jachacunapitapis más jatunmi ricacun. Tsaymi pishgucunapis gueshwancunata rämancunacho ruran. Tsay tacshala murulapita ñäpush winarcamur räman mashtacashgannogmi Tayta Diospa ali wilacuynenga may-tsaymanpis chayaycan.” 33Tsaynoglami tincutsiypa mastapis Tayta Diosnintsipa wilacuyninta Jesús yachatsergan. Tsaynogpis yachatsergan runacuna tantyananpag-tupuylami. 34Imamanpis mana tincutsiypaga manami imaypis yachatsergantsu. Discïpuluncunatanami itsanga tincutsiypa yachatsishgancunata lapanta tantyatseg. 35Runacunata büquipita yacharcatsimurnami patsa tsacaycaptin Jesús caynog nergan discïpuluncunata: “Acu pasashun lagüna wac tsimpaman.” Tsaynog nirmi caycashgan büquilawan wac tsimpaman aywapäcorgan. Aywaptinmi atsca büquicunawan runacunapis guepanpa aywargan. 37Lagünapa pasaycaptinmi fiyupa wayra galaycorgan. Tsauraga fiyupa wayraptin yacu pulchagyarmi büquita cäsi cäsi talpucätsergan. 38Tsaynog caycaptinpis büquicho shumag jaunacuycurmi Jesús punuraycargan. Tsaymi Jesusta discïpuluncuna fiyupa mantsacashpan ricchatsergan caynog nir: “¡Ricchay, tayta! ¡Talpucaycantsinami!” 39Tsaymi Jesús sharcurcur wayrata y yacuta olgöpargan chawänanpag. Tsauraga jinan höra wayrawan yacu chawargan. Tsaypitanami lapanpis tranquïluna ricacorgan. 40Nircurna discïpuluncunata Jesús nergan: “¿Imanirtag gamcuna tsayjinanpa mantsacashga carcaycanqui? ¿Manacu nogaman yäracamanqui?” 41Tsauraga discïpuluncuna quiquinpura mantsacashga caynog nipäcorgan: “Yacupis wayrapis tsaynog cäsunanpäga ¡imajinanparag munayniyog payga caycan!”


text: 1Davidtaq Nob llaqtapi sacerdote Ahimelecpa kasqanman chayarqan, sacerdotetaq mancharisqa payman taripamuspa nirqan: –¿Imanaqtintaq sapallaykiri hamunki? nispa. 2Hinan Davidqa sacerdoteta nirqan: –Reymi kachawarqan huk ruwana ruwaqta, nimuwarqanmi: Manan pipas yachananchu qan kachasqayta, imamantaqchus risqaykitapas, nispa. Runaykunataqa ñan kamachimuniña maypichus tupanaykuta. 3Icha, ¿ima mikhunallaykipas kashanchu? Qoykuway phisqa t'antaykita, mana kaqtintaq imallaykitapas, nispa. 4Sacerdotetaq Davidman kutichirqan: –Manan yanqa t'antayqa kanchu, aswanpas Señor Diospaq t'aqasqa t'antallan kashan, chayta qoykimanmi runaykikuna warmiwan kay p'unchaykama mana puñunkumanchu karqan chayqa, nispa. 5Davidtaq nirqan: –Sapa kuti maqanakuyman lloqsinaykupaqmi warmiwan puñuymantaqa t'aqakuykupuni, hinaña kay kuti mana maqanakuqchu purishayku chaypas. Hamunaykupaqqa runaykunaqa ch'uyañan karqan, kunankamaqa aswanñachá kanpas, nispa. 6Chaymi sacerdoteqa Señor Diospaq t'aqasqa t'antata qoykurqan, manan wak t'antaqa karqanchu, aswanpas Señor Diospaq t'aqasqa t'antallan, chaytan Diospa wasinpi mesamanta hoqariqku q'oñishaq t'antata rantinpi churanankupaq. 7Chay p'unchaytaq Diospa wasinpi kasharqan Saulpa oficialninmanta huknin, paymi Edom suyu runa Doeg sutiyoq karqan, Saulpa michiqninkunaq umallin. 8Davidmi valekullarqantaq sacerdoteta: –¿Manachu lanzaykipas espadaykipas kapusunki? Manan armaytapas espadaytapas aparikamurqanichu, reypa usqhaylla qatirimuwasqanrayku, nispa. 9Hinan sacerdoteqa nirqan: –Filistea runa Goliatmanta Ela wayq'opi wañuchispa qechusqayki espadallan kashan, uma sacerdoteq unkun qhepapi telawan p'istusqa. Munanki chayqa, apakuy, chayllapunitaqmi kashanpas, nispa. Davidtaq nirqan: –May kusamá chay espadaqa. Chayta qoykuway, nispa. 10Chaymantataq Saulmanta ayqekapurqan Gat llaqta rey Aquispaman. 11Aquispa oficialninkunataq Aquista nirqanku: –¿Manachu kayqa Israel suyu rey David? Paymantan riki tususpa takirqanku: ¡Saulmi waranqa runata wañuchimun, Davidtaq chunka waranqa runata wañuchimun! nispanku. 12Chay rimasqankuta uyarispataq Davidqa Gat llaqta rey Aquista manchakurqan. 13Hinaspan waq'aman tukurqospa ñawpaqenkupi huk-hinayarqan, makinwantaq punkukunata raskhapakurqan, wilthinpas sunkhan urayta phawasharqan. 14Chaymi Aquisqa nirqan: –Kay runata waq'ata rikushaspaqa, ¿imapaqmi pusamuwankichis? 15¿Waq'a runari faltawanchu? ¿Chaytaq kaytari wasiypi waq'ayananpaq pusamuwankichis? Amapuni kayqa wasiyman haykumuchunchu, nispa.


text: 1Diosmanta willajkuna Hageo, chantá Iddojpa wawan Zacaríaswan willarqanku, israelpa Diosnin imatachus nisqanta, judapi jinallataj Jerusalenpi tiyakojkunaman. 2Chaypacha Salatielpa wawan Zorobabel, Josadacpa wawan Josué ima watejmanta Jerusalenpi kaj Diospa Templonta ruwayta qallarerqanku. Diosmanta willajkunataj paykunata, yanaparqanku. 3Chaypacha Éufrates Mayu chimpapi kamachej Tatenai, chantá Setar-boznaiwan, kamachej masinkuwan ima rispa, paykunata tapumorqanku: ¿Pitaj kamachisunkichej kay Templota watejmanta ruwanaykichejtari?, chantá, ¿kay perqatapis sayarichinaykichejtari? ¿Imataj sutikunku, kay wasita watejmanta ruwachishanku, chaykunajtari? nispa. 5Chaywampis judiokunaj kurajninkutaqa Dios waqaychasharqa. Chayrayku mana jark'arqankuchu templo ruwanankuta, Darioman cartata apachejtinku kutichimunankama. p 6Kamachej Darioman kay cartata apacherqanku, Éufrates Mayu chimpapi kamachej Tatenai, Setar-boznaiwan, chantá kamachej masinku ima. 7Chay cartapitaj nerqanku: “Jatun kamachej Darío, qanta napaykamuyku, walejlla kanaykita munaspa. Kayta willamuyku qanman: Judá jap'iyta watumuspa, atiyniyoj Diospa Templonta rikorqayku. Chay wasita watejmanta ruwakushan, jatuchaj sumaj ch'eqosqa rumiwan. Kunanqa perqaman tablakunata churaykushankuña. May usqhayllata ruwashanku. 9Jinapi judiokunajpa kurajninkuta tapurerqayku: ¿Pitaj kamachisunkichej watejmanta Templota ruwanaykichejta, kay perqatapis muyuykuchinaykichejtari? nispa. 10Chantapis tapurillaykutaj, ¿ima sutiyojchus kasqankuta chay ruwachejkuna, sutinkuta qhelqaspa, qan kamachejniykuman apachimunaykupaj?. 11Paykunatajrí niwarqayku: Noqaykoqa, janaj pachapi jinallataj kay pachapipis kashan, chay Diospa kamachinkuna kayku. Watejmanta kay Templota ruwashayku, mayqentachus Israelpa ujnin jatun kamachin ruwachisqa tukuchinankama, chayta. 12Qhepamantajrí tataykukunaqa janaj pachapi kaj Diosta phiñachisqanku. Chayrayku paykunata Diosqa Babiloniamanta jatun kamachej Nabucodonosorman jaywaykusqa. Payqa Caldea llajtayoj karqa; chay Templota urmachiytawan, israelita kunata Babiloniaman presota apachisqa. 13Chay qhepata jatun kamachej Ciroqa uj wataña Babiloniapi kashaspa, kamachisqa Diospa Templon watejmanta ruwakunanta. 14Nillawarqaykutaj: jatun Kamachej Nabucodonosorqa Jerusalenpi kaj Diospa Templonmanta qori imakunata, qolqe imakunatawan orqhospa, Babiloniapi kaj templonman churachisqa. Chay qhepatataj jatun kamachej Ciroqa chay qori imakunata, qolqe imakunatawan Babiloniapi kaj templomanta orqhochimuspa, jaywasqa Sesbasar sutiyoj kamachejman. 15Paytataj nisqa: Kay qori imakunata, qolqe imakunatawan Jerusalenpi Temploman apay. Diospa Templontaj, maypichus ñawpajta karqa, chay kikimpi watejmanta ruwasqa kachun, nispa. 16Ajinamanta Sesbasar chayamuspa, Jerusalenpi Diospa Templonta ruwayta qallaricherqa. Chaymantapacha Temploqa watejmanta ruwashanku, manataj tukuchasqarajchu kashan. 17Kunantaj kamachejniyku, sichus allin rijch'asunkiman chayqa, mañakuyku Babiloniapi kamachejkuna ñawpa ruwasqasninkumanta willaj qhelqapi mask'anaykichejta cheqatapunichus manachus jatun kamachej Ciroqa kamachisqanta Jerusalenpi Diospa Templon watejmanta ruwakunanta. Chantá willamuwayku qan kamachejniyku imatachus ninki kay imakunamanta, chayta,” nispa.


text: 1Diosniyku, graciastan qomuykiku, musphana ruwasqaykikunamanta uyarispa, qayllallaykupi kashasqaykita reparaspa, graciasta qomuykiku. 2Diosmi nin: Ñoqan huk p'unchayta akllaniña juzganaypaq, chaninchaywanmi ñoqaqa taripasaq. 3Llapa runakuna khatatataqtinqa, kay pacha chhaphchikuqtinqa, ñoqan teqsinkunata allintapuni takyachisaq, nispa. 4Anchaykachaqkunatan nini: Ama anchaykachaychischu, nispa. Millay runakunatan nini: Ama umata hoqariychischu, 5ama atiyniykichiswan hatunchakuychischu, ama hatunta rimariychischu, nispa. 6Manan pi atiyniyoqpas inti lloqsimuymanta kaspapas, inti haykuymanta kaspapas, ch'inneqmanta kaspapas runataqa hatunchanmanchu. 7Aswanpas Diosmi juzgaqqa, wakintan k'umuykachin wakintataq hatunchan. 8Señor Diosqa k'arak phiñakuy vasotan hap'ishan, allin tupachisqa poqosqa vinoyoqta. Chayta pay haywaqtinqa, teqsimuyuntinpi llapa millay runakunan qonchuntinta ukyaykunqaku. 9Ñoqaqa Jacobpa Diosninmantan willakushallasaqpuni, paymanmi takishallasaqpuni, 10payqa millay runakunaq atiynintan qolluchinqa, allin runatan ichaqa astawan kallpachaykunqa.


text: 1¡Mana tantyacog runacuna! Nogantsi-raycu Jesucristo cruzcho wanushganta tantyaycätsiptëga ¿pitag gamcunata pasaypa criyitsishushcanqui lutan yachatsicuyta chasquinayquipag? 2Nishgäta shumag tantyacäriy. Gamcunaga manami Moisés escribishgan leycunata cumplirtsu Santu Espirituta chasquicushcanqui, sinöga Jesucristuman yäracur ali wilacuyninta chasquicushgayquipitami. 3Tayta Diosnintsipa naupanman chayanayquipag Santu Espirituta chasquicuycarga ¿imanirtag cananga yarparcaycanqui Moisés escribishgan leycunata cumplirrag Tayta Diospa naupanman chayanayquipag cashganta? 4Tsaynog yarparga ¿manacaglapagtsurag Santu Espirituta chasquicärishcanqui? Manachi tsaynog manacagman churaycunquimantsu. 5¿Tsay leycunata cäsucärishgayquipitatsurag Tayta Diosnintsi Santu Espirituta goshushcanqui? Tsaynogpis ¿leycunata cäsucushgayquipitatsurag Santu Espíritu yanapaycäshunqui milagrucunata rurapäcunayquipag? Manami leycunata cäsucushgayquipitatsu Santu Espirituta chasquicärishcanqui, sinöga Jesucristuman yäracur ali wilacuyninta chasquicärishgayquipitami. 6Tayta Diosnintsiman yäracur pay promitishgancunata cumplinanpag cashganta criyishganpitami Abrahamtapis jutsancunata perdonar jutsaynagtana chasquergan. 7Abraham yäracushgannog nogantsipis Tayta Diosnintsiman yäracorga maygan casta carpis paypa castanmi caycantsi. 8Abrahamta Tayta Diosnintsi promitergan caynog nir: “Gampita miragpitami pï-may runacunapis bendicionta chasquengapag.” Tsay promitishganta Tayta Diosnintsi cumpliycan mana Israel runacunatapis Jesucristuman yäracogcunataga jutsancunapita perdonarmi. 9Abraham yäracushgannog nogantsipis Tayta Diosnintsiman yäracorga Abraham bendicionta chasquishgannogmi bendicionta chasquiycantsi. 10Moisés escribishgan leycunapäga Tayta Diosnintsipa palabranchöpis caynogmi escribiraycan: “Leycunata lapanta mana cumplerga maldicionädu catsun.” Tsaynog captinmi tsay leycunata lapanta mana cumpleg cäga pipis mana salvacongatsu. 11Tsay leycunata lapantaga pipis cumpliyta mana camäpacuptinmi Tayta Diosnintsiman yäracogcunala perdonashga caycan. Tsaynog cananpagmi Tayta Diosnintsipa palabrancho caynog escribiraycan: “Tayta Diosman yäracog caglami salvashga cangapag.” 12Tsaynoglami mastapis caynog niycan: “Leycunata cumplegcunaga lapan leycunata mana pantaypa cumplipäcutsun.” 13Tsaynog niptinmi Moisés escribishgan leycunata lapanta cumpliyta mana camäpacur lapantsipis maldicionädu caycargantsi. Tsaymi Tayta Diosnintsipa tsurin Jesucristuta cachamorgan nogantsipa trucantsi maldicionädu runanog cruzcho wanunanpag. Tayta Diosnintsipa palabranchöpis caynogmi niycan: “Jutsayog cagcunaga guerucho warcuypa wanutsishga car maldicionädumi caycan.” 14Jutsaynag carpis Jesucristo cruzcho tsaynog wanorgan Abrahamta Tayta Diosnintsi promitishgan bendicionta Israel runacunapis mana Israel runacunapis chasquir salvacärinanpagmi. Tsaymi Jesucristuman yäracur lapantsipis Tayta Diosnintsi promitishgan Santu Espirituta chasquicushcantsi. 15Waugui-panicuna, musyashgantsinogpis runacuna conträtuta rurar firmaptenga hasta wanunanyag cumplinanpagmi tsay conträto caycan. Tsay firmashgan conträtutaga juc conträtuta rurarpis manami trucatsintsu ni mana välishganta nintsu. Tsaypa trucanga tsay punta rurashgan conträtoga imayyagpis cumplinanpagmi caycan. Tsaynoglami Tayta Diosnintsi Abrahamwan conträtuta rurashganpis caycan. Paywan rurashgan conträtutaga Tayta Diosnintsi imayyagpis cumplengapagmi. 16Abrahamwan conträtuta rurashganpitaga chuscu pachac quimsa chunca (430) wata guepataragmi Israel runacunawan Tayta Diosnintsi conträtuta rurargan. Tsay conträtuta rurargan leycunata Moisesta tantyatsishpanmi. Abrahamwan rurashgan conträtuta imaypis cumplinanpag caycaptenga Moisés escribishgan leycuna tsay conträtuta manami manacagman churashgatsu. Tayta Diosnintsi promitishganga Abrahampag y paypita miragpagwanmi cargan. Tayta Dios manami nishgatsu Abrahampita lapan miragcunaga promitishganta chasquinanpag cashganta, sinöga paypita mirag juclayla chasquinanpag cashgantami. Pï chasquinanpag cashganta Abraham mana musyaptinpis nogantsimi itsanga musyantsi Jesucristupag tsaynog niycashganta. 18Tsaynogpami Jesucristuta chasquicur nogantsipis Tayta Dios promitishganta chasquintsi salvashga canantsipag. Tsaynog caycaptenga manami Moisés escribishgan leycunata cumplishgantsipitatsu salvacionta chasquintsi, sinöga Abrahamta promitishganta Tayta Diosnintsi cumplishganpitami. Moisés escribishgan leycunata cumplishgantsipita salvacunantsipag captenga Tayta Diosnintsi promitishganpis manacaglapagmi canman cargan. 19Tsaynog captenga ¿imapagtag Moisesta Tayta Diosnintsi leynincunata entregargan? Tsay leycunata Tayta Diosnintsi Moisesta entregargan runacuna tantyacur jutsata mana rurananpagmi. Tsaynog captinpis hasta Tayta Dios promitishgan salvador shamunanyaglami tsay leycunata runacuna cäsucunanpag cargan. Tsay leycunata Moisesta entregananpäga angilcunalatami Tayta Diosnintsi cachamorgan. 20Abrahamta promitirmi itsanga angilcunata cachamunanpa trucan quiquin Tayta Diosnintsi parlapargan. 21Tsaynog caycaptenga ama yarpäshuntsu Moisés escribishgan leycuna mana ali cashganta o Tayta Dios promitishgancunata leycuna manacagman churashganta. Moisés escribishgan leycunaga alimi caycan. Tsaynog captinpis tsay leycuna manami salvamänantsipagtsu caycan. Salvamänantsipag captenga tsay leycunata cumplir salvacushwanmi cargan. 22Tayta Diospa palabrancho niycan lapantsipis jutsayog car Tayta Diosta mana cäsushgantsitami. Tsaynog caycaptenga Jesucristuta chasquicur payman yäracuptintsiragmi Tayta Diosnintsi promitishgannog salvamantsi. 23Ashmagninpa maquinman tsurinta rïcu runa churashgannogmi naupata Israel runacunatapis Tayta Diosnintsi churargan Moisés escribishgan leycunapa munayninman. Tsaynog churargan jutsata mana rurananpag y Jesucristo shamuptin payta chasquicur salvacärinanpagmi. Wamra shacsharcur ashmag runapa maquincho manana cashgannogmi Jesucristuta chasquicur manana tsay leycunapa munayninchönatsu caycantsi, sinöga Jesucristupa maquinchönami. 26Waugui-panicuna, Jesucristuta chasquicur payman yäracurnami cananga lapantsipis Tayta Diosnintsipa wamrancunana caycantsi. 27Tsaynogpis bautizacushpantsimi Jesucristupa maquinchöna caycantsi pay cawashgannog nogantsipis cawanantsipag. 28Tsaymi Israel runa carpis mana Israel runa carpis, ashmay carpis mana ashmay carpis, olgu carpis warmi carpis Jesucristuta chasquicushgana carga Tayta Diosnintsipa wamranna caycantsi. 29Tsaynogpis Jesucristuta chasquicorga Abrahampa castannami caycantsi. Castan carmi Abrahamta promitishgancunata nogantsipis chasquiycantsi.


text: 1Señor Diosmi niwarqan: 2Qan, runaq churin, Amón runakunaman kutirispa contrankupi niy: 3Apu Señor Diospa siminta uyariychis: Yupaychawananku wasi pisichasqankumanta, Israel suyu purunyachisqankumanta, Judá runakunaq kamachi-kaypaq apasqa kasqankumantawanmi qankunaqa kusikuymanta qaparkacharqankichis. 4Chayraykun qankunata qaraykusqaykichis inti lloqsimuy ch'inneqmanta hamuspa phawaykuq runakunaman. Chay runakunan suyuykichispi karpakunata ruwakuspa tiyaykunqaku, paykunan pallasqaykichis rurukunata mikhunqaku, lecheykichistapas ukyanqaku. 5Rabá llaqtatan camello michinaman, Amón suyutapas oveja michinaman tukuchisaq. Hinan qankuna reqsiwankichis ñoqa Señor Diosqa kasqayta. 6Ñoqa Apu Señor Diosmi nini: Qankunaqa Israeltan mana kaqpaq qhawarparispaykichis kusikuymanta t'aqllakuspaykichis sarupakurqankichis. 7Chayraykun makiyta haywarimusaq qankunata muchuchinaypaq, wak llaqtakunamanmi llat'ananasuykichispaq hap'iykachisqaykichis. Qankunaqa manañan suyuman yupasqachu kapunkichis, manallataqmi llaqtaman yupasqapasñachu, pasaqtapunin thunipusqaykichis. Hinan reqsiwankichis ñoqa Señor Diosqa kasqayta, nispa. 8Apu Señor Diosmi nin: Moab runakunan Edom runakunapiwan ninku: Judá suyuqa wakin suyukuna kasqallantaqmi, nispa. 9Chayraykun Moabpa qorpanpi hark'apakuq llaqtakunata mentasqa llaqtankunatawan Bet-jesimot-ta, Baal-meonta, Quiriataimtawan atipachisaq. 10Inti lloqsimuy lado ch'inneqpi tiyaq runakunamanmi Moab suyuta Amón suyutawan qopusaq, chay hinapin manaña mayqen suyukunapipas yuyarinqañachu Amón runakunata. 11Ñoqan Moab runakunata muchuchisaq, chay hinapin reqsiwanqaku ñoqa Señor Diosqa kasqayta, nispa. 12Apu Señor Diosmi nin: Edom runakunan Judá runakunata mana khuyapayaykuspa vengakurqanku, chaywanmi paykunaqa pasaqtapuni huchallikurqanku. 13Chayraykun ñoqa Apu Señor Diosqa makiyta haywarisaq Edom suyuta muchuchinaypaq, hinaspan uywankunata runankunatawan wañuchisaq. Suyuntintapunin raqay-raqayman tukuchisaq, Temán llaqtamanta Dedán llaqtakaman runakuna wañunqaku espadawan sipisqa. 14Ñoqaqa Israel llaqtaywanmi aynita kutichisaqpuni Edom llaqtaman. Israel llaqtaymi Edom llaqtata muchuchinqa sinchi phiñakusqayman hina. Chay hinapin Edom runakuna yachanqaku ayni-kutichiq kasqayta. Ñoqa Apu Señor Diosmi chayta nini, nispa. 15Apu Señor Diosmi nin: Filistea runakunan vengakurqanku sinchi pisipaq qhawariq sonqonkuwan, Israelpa ñawpaqmanta awqan hinapuni, paykunan yuyaykurqanku Judá suyu runakunata chinkachipuyta. 16Chayraykun ñoqa Apu Señor Diosqa makiyta haywarisaq Filistea runakunata muchuchinaypaq. Llapantapunin tukusaq Ceret runakunata, hinallataq lamar-qocha patapi tiyaqkunatapas. 17Paykunamanmi manchakuytapuni aynita kutichisaq, k'arakta phiñakuspaymi muchuchisaq. Chayta ruwaqtiymi reqsiwanqaku ñoqa Señor Diosqa kasqayta, nispa.


text:
Bongará pruwinsya
Bongará pruwinsya nisqaqa (aymara simipi: Bongará jisk'a suyu; kastilla simipi: Provincia de Bongará) Piruw mama llaqtapi, Amarumayu suyupi huk pruwinsyam. Uma llaqtanqa Jumbilla llaqtam.
Allpa saywachi[llamk'apuy | pukyuta llamk'apuy]
- Urqukuna: Mayrapata - Pumallaqta (+3.200 m)
- Mayukuna: Imasa mayu - Nieva mayu - Utkupampa mayu
- Quchakuna:: Pumaqucha
Pulitika rakiy[llamk'apuy | pukyuta llamk'apuy]
Chunka iskayniyuq distritunmi kan.
Karu puriy[llamk'apuy | pukyuta llamk'apuy]
- Quqta phaqcha (771 m hanaq)
- Pumaqucha (12 km²)


text: 1Chaymantami Agripaqa niran Pablutaqa: --Kananqa rimayta puytinki yach'anaypaq imanu purinki nirmapis. Chaymi, Pabluqa makinta alsar kaynu niran: 2--Gubyirnu Agripa, kusala aligrimi kani, qampa naypaykipi rimanaypaq kashayrayku. Nuqami Israel runakuna uchachamashanllapapaq rimashaq yach'anaykipaq. 3Qamqami chiqapta yach'anki kay Israel runakunapa kustumriyllapataqa. Chaynulla yach'ankipismi chay willanakushayllapapaq. Chayraykumi mañashuni allita uyakumanaykipaq. 4"Tukuy Israel runakunami yach'anllapa, takshaymanta-pacha chay pachaypi, Jerusalenpimapis, imanumi paykunawan tasha kani nirmapis. 5Yach'anllapapismi, rimayta munarqa rimanqallapa, nuqaqa fariseo runa kasha kani nir. Chaqa chay fariseo runakunaqami tukuy Israel runakuna kriyishanchikllapataqa kusa allita rurar kumplinllapa. 6Nuqaqami kriyini unay rukunchikkunata, Dyus 'Uk washakuqta kach'amushaq' nir arnishanpi. Chaypi kriyishayraykumi uchachamarllapa kanan-shuypaqa kayman apamashallapa tapumananllapapaq. 7Chaynu kay Israel dusi ayllukunamanta, Dyus chay arnishanta rikayta yarpur, unaqpis tutapis Dyusta allita kasur sirbir ima kawsanllapa. Gubyirnu Agripa, nuqapis chaynu paykuna yupay katiymi, yanqa illaqta uchachamayanllapa. 8¿Manachu qamkunaqa kriyinkillapa, Tayta Dyusqa wanushakunata qashan kawsachimun nirqa? 9"Paykuna yupay nuqapis unayqa Nazaretmanta Jesuspa shutinta ch'iqnir, kusa saqra ukmanta rurayta yarpuq kani. 10Chay yarpushaynumi ruraray Jerusalenpiqa, chay kurakunapa mantaqninkuna urdinta qumatinllapa. Chaymi Jesuspi kriyiqkunataqa prisuq kani. Chaynulla wanuchitinllapapis nuqapis chay yarpuylla kar 'Wanuchiyllapa' niq kani. 11Kutir kutirmi qischaq kani, 'Jesuspiqa manana kriyishaqnachu' ninankaman. Chaynullatami ruraq kani tukuy tantakananllapa wasikunapi. Paykuna kusata piñachimatinmi, uklaw pwiblukunapi katinmapis ikinta riq kani. 12"Chaynu chay kriyiqkunapa ikinllapapi puriq karmi, riyaray Damasco pwibluman, chay kurakunapa mantaqninkuna urdinta qumasha katin. 13Piru, gubyirnu Agripa, alas dusi yupayna nanpi karqami, rikaray unaq syilumanta kusa llipya intiru, rupaymanmatapis masta achkirachikamuqta. Chayqami tukuy nuqawan riqkunamanpis achkiramuran. 14Chaynu achkirachimatinllapami tukuyniyllapa pachaman ratarayllapa. Chaymanta uk hebreo rimaypi, kaynu nimaqta uyaparay: 'Saulo Saulo ¿imapaqtaq ikiypi purinki qischamanaykipaq? Chaynu purirqami qamlla mana allintachu rurakayanki, imanuch'i turumaqa yapukuyar, ikiman matqakur, rijapi ch'achikarqa paylla nanachikun chay yupay'. 15"Chaymantaqa niray: '¿Mayqantaq kanki, Taytituy?' "Chaynu nitiymi Amitunchikqa nimaran: 'Nuqami kani Jesu's, chay mayqanpa ikinpich'i qischanaykipaq puriyanki chay. 16Sharir shay. Chaqa nuqaqami qamman rikarisha kani nuqatana sirbimar, kay kanan rikashaykikunapaq uk tistigu yupay parlakunaykipaq. Chaynullami kaymanta naypaqman rikachishuyani, chaykunapaqpis qam parlakunki nuqapaqqa. 17Chaynu parlakutki, Israel pwibluykimanta kaqkuna, chaynulla chay jwira mana Israel runakuna ch'iqnishutinpis nuqami washashayki. Chaqa mana Israel runakunamannami kananqa kach'ashuni. 18Chaynu yach'achikutki paykunaqa intrakar manana tutaparaqpi yupay dyabluwannachu purinqallapa. Ashwan nuqapi kriyirna, achkiraqlapina kusa shumaqta kawsanqallapa. Chaynuqami uchankunamanta pirdunar wamraypaqna riqsishaq, chay wakinkuna nuqapi kriyishakunata yupayna' nir. 19"Chaymi gubyirnu Agripa, syilumanta willamashanta, kasurmi kriyirayna. 20Chayraykumi ashwan naypaqtaqa Dyus rimashankunata Damasco pwiblupi rimar yach'achikuray. Chaymantami yach'achikuray Jerusalenpi, chaynulla Judea pwiblukunapi, mana Israel runakunata, Dyuspina kriyir, paymanna tikrakar kusa allinkunatana rurar kawsananllapapaq. 21Chayta rurashayraykumi Israel runakunaqa Dyusta adurananllapa wasipi aypamar wanuchimanaranllapa. 22Piru Tayta Dyus yanapamatinmi, kanankaman mana manchakur imachu payllapaq yach'achikur purini, tukuy runakunata --- taksha kaqkunata, chaynulla atun kaqkunamatapis. Manami Dyuspa rimaqninkuna, chaynulla Moise's rimashanmanta ukmantachu rimasha kani. Chaqa paykunata Dyus rimachitin, imami pasayanqa nir kaynu niqllapa: 23'Dyus Akrashan Cristunshi wanuyanqa. Piru wanushana karmapisshi, qashan tukuymanta naypaqta kawsamuyanqa. Chaynullashi pay wanur kawsamushanwanqa, intrachimanchik paypi kriyisha kar wanurmapis washakayashun, kay pwiblunchikpi taqkuna, chaynulla uklaw pwiblukunapi kaqkunamapis' nir". 24Pablo, Jesu's wanur qashan kawsamusha nir rimatinmi, Festuqa jwirtita rimar kaynu niran: --¡Pablo kusa yarumi kanki! ¡Kusata istudyasha karmi yaruyashayki! nir. 25Piru Pabluqa niran: --Manami yaruyashachu kani. Kusa allin tayta Festo, ashwan kay rimashaykunami chiqap mana llullachu intrakaqkunapaqqa. 26Mana kriyimatkillapapismi, kay tayta gubyirnu Agripa, pay yach'an Jesuspaqqa tukuyta. Chaymi nuqaqa paypa naypanpimapis mana manchakurchu rimani. Chaqa nuqaqa yarpuni payqami chiqapta intrakasha kaykunapaqqa nir. Chaqa kaykunapaqqami tukuy runakuna yach'an. 27¿Kriyinkichu gubyirnu Agripa, Dyuspa unay rimaqninkuna nishantaqa? Nuqaqami yach'ani, qamqa kriyinki nir. 28Chaynu nitinqa, chay gubyirnu Agripaqa niran: --¿Kananllachu Jesucristupi dasla kriyiq tikrakanayta munayanki? nir. 29Chaymi Pabluqa niran: --Tayta Dyus munatinqami kanan, manaqa maydiyapis kanman. Piru mana qamlachu, ashwanmi tukuy kaypi uyamaqkunaqa kriyinmanllapa. Maydiyaqach'i nuqa yupay kanmanllapa, mana prisukasha karllapa imamapis. 30Chaymantaqa, chay gubyirnu sharir chaynulla gubirnadurpis, Berniciwan pulla, wakin chaypi taqkunawanpis, 31riranllapa wakaqla parlaq, Pablo nishankunapaq. Chaymi paykunapura ninakuyaqllapa: "Kay runaqa manami ima mana allintapis rurashachu wanuchinallapapaqqa. Chaynulla manami karsilpi kananlapaqmapis allinchu". 32Chaymi chay gubyirnu Agripaqa, Festuta niran: --Mana pay, chay mantakuq Ce'sar rikar yach'amanqa nimasha kashallapaqa, kay runataqa kach'ashana kachuwanllapa nir.


text: 1Kriyiq masiykuna, imanutaq Jesucristumaqa uchanchikmanta washamanallapapaqqa kusalata qischakaran, chaypaq yarpurlami paypi kriyishaykillaparaykuqa qischakarmapis shachinakunkillapa. Chaqa mayqanpis qischakar ima shachinakuqqami, chay mana allinta rurachikuqtaqa limpu binsinqa. 2Chaynuqami manana pay munashanta rurarnachu, ashwan Dyus munashanlatana rurar kawsanqa tukuy kawsayashanpiqa. 3Piru kusala achka tyimputami qamkunaqa Jesucristupi mana kriyirqa, chay wakin mana kriyiqkuna yupay uchakur kawsashaykillapa. Chaqa qamkunaqami kwirpuykillapa munashanlata rurar, ukwan ukwan punuyta munar, kusalata upyapakur mach'ar, kusala mana allin fyistakunaman rir, kusalata mikupakur, chaynulla chay yanqa dyus nishanllapakunata adurar, ima kawsaq kankillapa. 4Unay chaynu kasha karmapis kananqa manana chaynullata rurar kawsatkillapami, chay mana kriyiq runakunaqa kusalata qamkunapaq yarpupakunllapa. Chaymi mana paykunawan kashaykillaparayku kusala mana allinkunata rimar ima jurapashunllapa. 5Piru chaynu rimarmapismi, maydiyaqa Tayta Dyuspa naypanman qimikanqa, pay rikar yach'ananpaq. Chaqa Tayta Dyusmi rikar yach'an wanushakunata, kawsaqkunamatapis. 6Chaymi imanutaq unay runakuna allita Dyuspa shumaq rimayninta yach'achikuqkunamaqa, unay rukunchikkunata yach'achiranllapa. Chaymi paykunaqa kriyiranllapa. Chaynu kriyishanllaparaykumi, kusalata qischakar ima wanuranllapa. Piru chaynu kwirpunllapa wanusha katinmapis, paykunaqa Dyuswan pullana. 7Nishaykillapa ukniykuna: Jwisyu diyami shipchamunna, kay pachapi tukuyla ima kaqkunapis tukukananpaq. Chayraykumi qamkuna kriyiq masiykuna allita yarpur, tantyakar ima, waran waran Tayta Dyusman mañakurla kawsayllapa. 8Piru kusala mas allinmi kanman qamkunapura kusalata llakipanakunaykillapapaq. Chaynu uknikita llakiparqami, mayqan kusa mana allinta rurashutinllapapis pirdunayankillapa kanqa. 9Chaynulla uknikillapa uknikillapa wasikillapapi samachinakuyllapa, uknikipaq ama ukmanta yarpur, kwashayar imachu. 10Chaymi imanutaq Taytanchikllapa Dyus uknikillapata ukmanta chaynulla uknikillapatapis ukmanta ima ruranaykillapapaq yanapashushallapa. Chaynu katinqa chay yanapashushanllapanula uknikikunata yanapayllapa. 11Mayqannikillapa yach'achikurpis shumaqta yach'achikuyllapa. Chaymi chay rimar yach'achikushaykillapapiqa Dyus rimasha yupay kananpaq. Chaynulla mayqanta yanaparpis, yanapayllapa Dyus imanutaq munashannulla. Chaymi Jesucristupi kriyishaykillaparaykuqa tukuy imatapis allinlata rurankillapa, Taytanchik Dyusta alabananllapapaqqa. Chaqa tukuy imapis Taytanchik Dyusllapaqmi. Chaynulla pudirninmapis tukuy tyimpupaq. ¡Chaynumi kanqa! 12Kriyiq masiykuna, qamkuna Jesucristupi kriyishaykillaparayku qischakarpis amami ninkillapachu: "¿Imapaqtaq kaynu qischakani?" nirqa. Chaqa chaynu qischakar imamapis shachinakutkillapami Tayta Dyusqa yach'anayanna chiqaptami qamkunaqa paypi kriyinkillapa nir. 13Ashwanmi chaynu qischakarmapis aligriyayllapa, imanutaq Jesucristumaqa qischakarmapis shachinakuq nir. Chaqa kanan chaynu qischakar shachinakurllaqami, maydiyaqa llipyalla pudirninwan shamutinqa paywanna kusalata aligriyankillapa. 14Nishaykillapapis: Kusala shumaqmi kanqa Jesucristupi kriyishaykillaparayku jurapashutinllapa shachinakuqkunaqa. Chaqa Tayta Dyuspa llipyalla Santu Ispiritunmi imuraspis kusalata yanapashuyanllapa shachinakunaykillapapaqqa. [Piru chay ch'iqnishuqkunaqami Dyuspa Santu Ispiritunpaq mana allinta rimanllapa. Nataq qamkuna-shuypaqami shumaqta kawsashaykillaparayku, kusalata alabanqallapa.] 15Qischakarmapismi Jesucristupi kriyishaykillaparayku qischakankillapa. Amami qischakankillapachu wanuchikushaykillapapaq, suwakushaykillapapaq, mana allinta rurashaykillapapaq, ukpa imankunaman yakapakashaykillaparayku imachu. 16Piru Jesucristupi kriyishaykillaparayku qischakarqami, ama pinqakunkillapachu. Ashwanmi Taytanchik Dyusta alabankillapa chay qischakashaykillaparaykuqa. 17Chaqa kananqami Dyusqa qallariyanna wamrankuna kaqkunata rikar yach'aq, allitachush nuqapi kriyin manaqachu mana nir. Chaynu wamrankunallata rikayatinqa, paypa shumaq rimayninta mana kasuqkunata rikar yach'atinqa, imananqallaparaq paykunaqa. 18Chaynu allin runakuna washakananpaq trabajusu katinqa, ¿imananqallaparaq-ari Dyusta mana kasur uchakuqkunaqa? Imanupis mana washakayta puytinqallapachu. 19Chay-ari, Dyus munashanta rurar qischakaqkunaqa, ashwan Dyus munashanllata rurar kawsanmanllapa. Chaynulla bidanllapata Dyuspa makinpi dijanmanllapa. Chaqa ruramashanchikllapa Tayta Dyusqami imuraspis pullanchikllapa kananpaq kar, mana dijamanchikllapachu.